كێ لالیگا دەباتەوە؟\nچەند وەرزە لالیگا كە یەكێك لە بەهێزترین خولەكانی دونیا، ئاوا بەهێز و پڕ ڕكابەری نەبووە. ئەوەی چێژ و هێزی ئەم خولەی زیاتر كردوە ئەوەیە، ئێستا جەنگی نازناوەكە گەرم بووە كە وەرز بەرەو كۆتایی دەڕوات.\nلە ماوەی ١٥ ساڵی ڕابردوو، یانەكانی تر شەڕێكی شەرمنانەیان كردوە بەرامبەر بەرشلۆنە و ڕیاڵ مەدرید، تا لە نازناوی لالیگا بێبەشیان بكەن. بەدەر لە ساڵی ٢٠١٤ ئەتلەتیكۆ مەدرید توانی لەناو ( نیوكامپ) نازناوەكە لە چنگی بەرشلۆنە بفڕێنێ .\nئەم وەرزە تەواو جیاوازە، ئێستا چوار یانە ڕكابەری نازناوەكە دەكەن، چەند هەفتەیەكە ئیشبیلیە وەك ڕكابەرێكی نوێ بە بێدەنگی هاتۆتە ناو شەڕەكە. لەسەرەتاوە تیپەكەی سیمۆنی بەباشی دەركەوتن بەڵام دواتر، هەرچەندە لە ڕكابەرەكانی دوربوو، دۆخی تیپەكەی لەبار بوو بۆ نازناوەكە، لە ژێر فشاردا نەبوون، هەر زوو لە جامی شا و خولی یانەپاڵەوانەكان ماڵئاوایان كرد. كەچی بە شێوەیەكی سەیر ئاست و ئەنجامی تیپەكە خراپ بوو، ئێستا سێ یانە دەوریان داوە، زۆری نەماوە لە عەرشەكەی دایبگرن.\nلە دوای دواین، شكستی ئەتلتیكۆ مەدرید بەرامبەر یانەی بلباو، سیمۆنی دانی بەوەنا، هۆكاری عەقڵی گرنگترین شتە لە لالیگا، هەر تیپێك لە ڕووی زیهنی ئامادە و بەهێزبێت دەتوانێ لالیگا بباتەوە. ئەمە دەلیلی ئەوەیە ئەمان لە ئێستا ئەو ئامادەییەیان لەدەستداوە. سیمۆنی ئێستا بە تەواوی لە ژێر فشاری ڕكابەرەكانیەتی، گرنگی ڕاهێنەر و تیپەكەی لەم كاتانە دەردەكەوێ، ئەوەی دەگوزەرێ ڕوونە سیمۆنی و تیپەكەی بەرگەی پیاكێشان ناگرن، واتا فشارەكان پانی كردونەتەوە. ئەتلتیكۆ مەدرید دەبێت سەرجەم یارییەكانی خۆیی بباتەوە، تا ببێتە پاڵەوان.\nدۆخی تیپەكان ئێستا جیاوازە، ئەمەش واتا ئەگەری گۆڕانكارییەكان زۆر بەهێزە. ئەگەر بە پێی دۆخی تیپەكان ڕیزبەندییەك بكەین، ئەوەی دەكرێ نزیك بێت لە نازناوەكە بە پلەیی یەكەم بەرشەلۆنەیە. لەناو ئەو چوار تیپەی ڕكابەری دەكەن، تەنها بەرشەلۆنە نازناوەكە لە نێو دەستی خۆیەتی. واتا ڕۆژی پێنج شەمە بە بردنەوە لە گرانادا، بەرشلۆنە دەڕواتە لوتكەیی ڕیزبەندی، ئیتر بە بردنەوەكانی خۆیی ئەنجامەكانی تر كاریگەری لەسەری نابێ. تەنانەت قورسترین یاری كە بەرامبەر ئەتلەتیكۆ مەدریدە، یەكسانیش بێت هێشتا نابێتە گرفت بۆی. دەكرێ بەرشەلۆنە ئەمە بكات، چونكە پێكهاتەكەی ئامادەیە، هەندێ لە یاریزانە سەرەكیەكانی بە بەراورد بە ڕابردوو، ئاستیان زۆر بەرز بووەتەوە، تیپەكە فشاری پاڵەوانێتی و یاری تری لەسەر نیە، یانەی بەرشەلۆنە وەرزێكی سەختیان هەبووە، لە دۆخێكی خراپ بوون، بە پێی كات ئاست و ئەنجامەكانیان بەرەو باش بوون چووە، ئەگەر نەتوانێ نازناوی لالیگاش بباتەوە تا ڕادەیەك ئاساییە و نیشانەی پرسیاری بە زەقی ئاڕاستە ناكرێت، ئەمەش لەڕووی دەروونیەوە یارمەتیدەرە بۆیان. كۆمان كاری باشی لە تیپەكە كردوە، سەرەتایی وەرز ناوەندی تەمەنی یاریزانەكانی بەرشلۆنە ٣١ ساڵ بوو، دەسپێكی وەرزەكە خراپ بوون، لە پلەی ١٢ی ڕیزبەندی بوون. ئێستا جەنگی نازناوەكە دەكەن، خاوەنی یەكێك لە باشترین هێڵی هێرشبردنن لەسەر ئاستی ئەوروپا، ٧٦ گۆڵیان تۆماركردوە. بەرشەلۆنە یەكەم یانەیە، لەساڵی ٢٠٢١ زۆرترین خاڵی بەدەست هێناوە لە خولی ئێسیپانی! بە پێی ئەو ڕاپرسیەیی لەنێوان هەندێ یاریزانی دێرن و شارەزا و شیكەرەوەی وەرزشی كراوە، بەرشەلۆنە شانسی یەكەمە بۆ بردنەوەی لالیگا.\nڕیاڵ مەدرید وەك ناو و بوون بۆ خۆیی هێزە، هەمیشە لە هەركوێی بوبێت پاڵێوراوی بردنەوە و نازناوەكان بووە. ڕیاڵ مەدرید هەر چەند بە توندی كێبڕكێی دەكات بۆ لالیگا، بەڵام لەدەستدانی چوار خاڵ لەگەڵ دوو یانەی خراپ و مام ناوەند، ئەركی تیپەكەی قورس كردوە، پێگەكەی دڵنیایی تیادا نیە، چونكە دەبێ سەرجەم یارییەكانی خۆیی بباتەوە، چاوەڕێیی شكستی دوو یانەی ڕكابەریشی بكات. لە كاتێكدا ڕیاڵ مەدرید دەبێت لەپاڵ یارییەكانی لالیگا، یاری قورس و بەهێز بەرامبەر چێڵسی بكات لە چوارگۆشەی زێڕینی خولی یانەپاڵەوانەكان. دۆخی ئەم وەرزە، كە كاتی یارییەكان نزیك بوون، كاریگەری زۆری هەبووە، بە دەلیلی ئەو پێكانە زۆرەی یاریزانان، ئەو ماندوویەتیەی یاریزانەكان كە لە تەماشایی یارییەكان دەكەین هەستی پێدەكەین. ئەمە لە ماوەی ڕابردوو بە ڕیاڵ مەدریدەوە بە ڕوونی دیاربوو، پێكانی زۆربوو، ماندویەتیان پێوە دیاربوو، بە تایبەت لەم دوویارییەی لالیگا.\nئیشبلیە لە نازناوی لالیگا نزیكە، بەبێ هیچ فشارێك یاری دەكات، چونكە هەر گەشتن بە خولی یانەپاڵەوانەكان، ململانیەیی لالیگا، دروستكردنی مەترسی بۆ پێگەی یانە بەهێزەكان بۆخۆی دەسكەوتە. تیپەكەی لۆپیتیگی دوایی ئەوە لە چامپیۆنس لیگ كرایە دەرەوە، لە ٨ یاری لالیگا ٧ سەركەوتنی تۆماركردوە. ئیشبیلیە خاوەن گۆڵپارێزێكی زۆر ئاست بەرزە، یاسین بۆنۆ لەسەر ئاستی پێنج خولە بەهێزەكەی ئەوروپا، لە دوایی كۆرتاوا لە گەڕاندنەوەی تۆپ پلەیی دووەمی هەیە، بە ڕێژەی ٧٩٪ هەروەها پارێزگاری لە تۆڕی گۆڵەكەی بە ڕێژەی ٪ ٤٨ ی یارییەكان. لە هێڵی هێرشبردن یانەكە خاوەنی یوسف نصیریە، كە یەكێكە لە گۆڵكارەكانی ئەم وەرزە بە ١٧ گۆڵ . ئیشبیلیە دەبێ سەرجەم یارییەكانی خۆیی بباتەوە، چاوەڕێی شكستی ڕكابەرەكان بكات، بۆ ئەوەی لالیگا بباتەوە. هەرچەند ڕێگاكەی قورسە بەڵام مەحاڵ نیە.\nئێستا كاتە هەستیارەكەیە، پاڵەوان بوون تەركیز و ئامادەیی تەواوی دەیەوێ. ڕەنگە هەڵەیەكی كەسی، هۆكاری لە دەستدانی نازناوەكە بێت، پێم وایە ئەوەی كاریگەری زۆری دەبێت و قسەی خۆی لەم چەند یارییەی كۆتایی دەكات، هێزی جەستەی یاریزانانە، ڕاهێنەر چۆن پارێزگاری لە هێزی جەستەی تیپەكەی دەكات؟ چۆن یاریزانەكانی لە یارییەكان بەكاردەهێنێ؟


هۆكاری دره‌نگ قسه كردنی منداڵ له چی دایه؟؟ - Yeane.Org ماڵپەری یانی\nهۆكاری دره‌نگ قسه كردنی منداڵ له چی دایه؟؟\nهه‌میشه دایك چاوه‌ڕوانی ئه‌م كاته ده‌كات كاتێ كه منداڵه‌كه‌ی ده‌ست ده‌كات به قسه كردن و ده‌ڕبڕینی وشه سه‌ره‌تاییه‌كان . به‌ڵام زۆر جاری وایه كه منداڵ دره‌نگ فێری قسه كردن ده‌بێ ، ئایا پرسیارت كردووه هۆكاری ئه‌مه چیه؟؟ ئایا ئه‌مه شتێكی ئاساییه یاخوت خراپه؟؟\nجاری وا هه‌یه منداڵ گه‌یشتۆته ته‌مه‌نی دوو ساڵان كه‌چی هێشتا ناتوانێ قسه بكات ، بۆیه له‌م كاته پێویسته سه‌ردانی دكتۆری تایبه‌ت بكرێت بۆ ئه‌م بابه‌ته .\nبه‌ڵام له خواره‌وه هه‌ندێ له‌م هۆكارانه بزانه كه ده‌بێته هۆی دوا كه‌وتنی فێربوونی قسه كردن له‌لایه‌ن منداڵانه‌وه :\n. هه‌وكردنی گوێی منداڵه‌كه : له حاله‌تی هه‌وكردنی گوێی منداڵه‌كه به‌تایبه‌تی له سه‌ره‌تای ته‌مه‌نی یه‌ك ساڵیه‌وه ، ئه‌مه‌ش كێشه‌یه درووست ده‌بێت.\n. له‌دایك بوونی منداڵه‌كه پێش واده‌ی خۆی : كاتی له دایك بوونی منداڵه‌كه كاریگه‌ری زۆری ده‌بێت له‌سه‌ر گه‌شه‌ی منداڵه‌كه به تایبه‌تیش قسه كردنی.\n. ته‌ركیز كردنی منداڵ له‌سه‌ر چالاكیه‌كانی تر: كاتێ كه منداڵ زیاتر هه‌ڵده‌ستێ به ئه‌نجام دانی چالاكیه‌كانی تر بۆنموونه ڕۆیشتن ، ده‌بێته هۆی دره‌نگ فێربوونی قسه كردن .\nپێشبینییەکی ناخۆش بۆ ئایفۆن ٦ ئێس\nئاڵووده‌بوونی هاوسه‌ر به سایته خراپه‌كان..كێشه و هۆكاره‌كه‌ی\nزانکۆلاین چالاکبوو و ئێستا لەم لینکەوە فۆرمەکە پڕبکەوە له‌گه‌ل فێركاری


"چاوپۆشی لە هیچ كەسێك ناكرێت سەرپێچی بكات" - تۆڕی میدیایی خەڵک\nپارێزگاری هەولێر ڕایگەیاند، بەهیچ شێوەیەك نابێت چاوپۆشی لەهیچ كەس و لایەنێك بكرێت سەرپێچی و زێدەڕۆیی لەسەر موڵكی گشتیی و ناوچە سەوزاییەكان ئەنجام بدات.\nئەمڕۆ شەممە پارێزگاری هەولێر لە دیوانی پارێزگا، لەگەڵ سەرۆكایەتی و بەڕێوەبەرایەتی گشتیی شارەوانییەكان و سەرجەم فەرمانگەكانی شارەوانی كۆبووەوە.\nلە كۆبوونەوەكەدا ئومێد خۆشناو، پارێزگاری هەولێر ڕایگەیاند، باسمان لە ئاوی ماڵان و كەمیی ئاوی گەڕەكەكان كرد و جەختمان لەسەر ئەوە كردەوە كە بۆ هاوینی ئەمساڵ نامانەوێت كەمترین كێشە و گرفتی كەمیی ئاو هەبێت.\nوتیشی، “بەهیچ شێوەیەك نابێت چاوپۆشی لەهیچ كەس و لایەنێك بكرێت سەرپێچی و زێدەڕۆیی لەسەر موڵكی گشتیی و ناوچەی سەوزاییەكان ئەنجام بدات”.\nسەبارەت بە سەربڕینی ئاژەڵ لەسەر شەقامەكان پارێزگاری هەولێر ئاماژەی بەوەكرد، “شارەوانییەكانمان ڕاسپارد لە زووترین كاتدا كۆتایی بەو حاڵەتە بهێنن و بەهەموو شێوەیەك سەربرینی ئاژەڵ لەسەر شەقامەكان قەدەغەیە و هەركەس ئەنجامی بدات ڕێكاری یاسایی لەبەرامبەردا بگرنەبەر”.


سەرۆك وەزیرانی نیوزلەندا باس لە خواستێكی تری هێرشبەری سەر مەزگەوتەكان دەكات – تۆڕی میدیایی خەڵک\n2019/03/16 - 8:51 AM\nسەرۆك وەزیرانی نیوزلەندا ڕایدەگەیەنێت، گومانلێكراوی سەرەكی هێرشی سەر دوو مزگەوتەكە، بەنیازبووە درێژە بە هێرشەكەی بدات بەر لەوەی لەلایەن پۆلیسەوە دەستگیربكرێت.\nئەمڕۆ شەممە، گاسیندا ئەردیرن، سەرۆك وەزیرانی نیوزلەندا لە كرایس چیرش بە ڕۆژنامەوانانی ڕاگەیاند:”تاوانبارەكە گەڕۆك بووە، دوو چەكی تریش لەنێو ئۆتۆمبێلەكەیدا بووە، بەدڵنیاییەوە بەنیاز بووە لەسەر هێرشەكەی بەردەوام بێت”.\nتۆمەتی كوشتن ڕووبەڕووی گومانلێكراوەكە كراوەتەوە كە لەلایەن دەسەڵاتدارانەوە بە ناوی برینتۆ هاریسۆن تارانت (28 ساڵ) ناسراوە و هەڵگری ڕەگەزنامەی ئوسترالییە، ئەردیرن پێشبینیشی كردووە، تۆمەتی تریشی ڕووبەڕووبكرێتەوە.\nپۆلیس نیوزلەندا ڕایگەیاندبوو، لە هێرشەكەی دوێنێی سەر دوو مزگەوت لە شاری كرایس چیرش 49 كەس كوژراون و 42 كەسی تر برینداربوون كە منداڵێكی چوار ساڵان لەنێوان بریندارەكاندایە.\nئەم كیلۆ ئاسنانەش خانەنشین دەبن


گەنجانی عیراق لە نیوەڕێدا...یارییەکەیان گەڕاندەوە بۆ سەرەتا، لە کۆتاییدا پێدەکەنن؟\nگەنجانی عیراق لە نیوەڕێدا...\nیارییەکەیان گەڕاندەوە بۆ سەرەتا، لە کۆتاییدا پێدەکەنن؟\nبەغدا/ شوباتی 2020/ خۆپیشاندەران لەگۆڕەپانی تەحریر وێنەی خۆپیشاندەرە كوژراوەكانیان بەرزكردۆتەوە فۆتۆ: ئەمیر خانەقینی\nكەمكردنەوەی تەمەنی خۆ كاندیدكردن بۆ پەرلەمان و ئەنجومەنی پارێزگاكان، وەك دەرفەتێكی باش دەبینرێت بۆ بەشداریی سیاسیی زیاتری گەنجان و گەیشتنیان بە ناوەندەكانی بڕیاردان، لەڕێی هەڵبژاردنەكانی داهاتووەوە.\nئەو دەرفەتە لەكاتێكدایە بەپێی بەدواداچونێكی (كەركوك ناو)، گەنجان لە ناوەندەكانی بڕیارداندا لە عیراق و هەرێمی كوردستانیش كەمینەن. ئەو توێژەی كۆمەڵگە پێنج مانگە ناڕەزاییەتی فراوان دەردەبڕن و دژی گەندەڵی، بێكاریی و نادادی خۆپیشاندان دەكەن، تەنانەت داوای گۆڕینی سیستمی حوكمڕانی دەکەن.\nبەگوێرەی هەمواری یەكەمی یاسای هەڵبژاردنی ئەنجومەنی پارێزگاكانی عیراق تەمەنی خۆكاندیدكردن بۆ ئەنجومەنی پارێزگا بۆ 28 ساڵ و بۆ پەرلەمانی عیراق بۆ 25 ساڵ كەمكراوەتەوە، لەكاتێكدا پێشتر لە سەروی 30 ساڵەوە بوو.\nحسێن حەبیب (33ساڵ)، یەكێكە لەو گەنجانەی سەركردایەتی خۆپێشاندانەکانی گۆڕەپانی تەحریر دەكات لە بەغدا، كەمكردنەوەی تەمەنی خۆكاندیدكردن بە دەستكەوتی خۆپیشاندەران دەزانێت و بە (كەركوك ناو)ی وت "داوامانكرد یاسای ھەڵبژاردنەکان یاسایەکی دادپەروەرانە بێت و دەرفەت بڕەخسێنێت بۆ ھاتنەپێشەوەی گەنجان بۆ نێو کایەی سیاسی عیراق لەوانە لەنێو دەسەڵاتی یاسادانان و جێبەجێکاریی رۆڵیان ھەبێت".\nداوامانكرد یاسای ھەڵبژاردنەکان یاسایەکی دادپەروەرانە بێت و دەرفەت بڕەخسێنێت بۆ ھاتنەپێشەوەی گەنجان بۆ نێو کایەی سیاسی عیراق\nحسێن لەوباوڕەدایە لێرەوە دەرفەتێكی باش لەبەردەم گەنجاندایە تا بگەنە ناوەندەكانی بڕیاردان، "ئەگەر کۆمسیۆنی ھەڵبژاردنەکان بەشێوەیەکی سەربەخۆیانە دابمەزرێت و کاربکات بۆ سەرپەرشتیكردنی هەڵبژاردنێكی پێشوەختە".\nئەو خۆپیشاندانانە، كە پێنج مانگە بەردەوامن و زۆرینەی ئەوانەی سەركردایەتی دەكەن گەنجن، تائێستا كاریگەری جۆراوجۆری هەبووە، لەوانە دەستلەكاركێشانەوەی سەرۆك وەزیران، هەڵوەشاندنەوەی ئەنجومەنی پارێزگاكان و كۆمسیۆنی هەڵبژاردنەکان، لەگەڵ هەمواركردنی یاسای هەڵبژاردنەكان و گرتنبەری چەند رێوشوێنێك بە ئاراستەی نەهێشتنی گەندەڵی.\nئەو كاریگەرییەی گەنجان لە شەقامەوە بۆ سەر ناوەندەكانی بڕیاردان لەكاتێكدایە گەنجان كەمینەن لە ناوەندەكانی بڕیارداندا لە حكومەت، پەرلەمان و ئەنجومەنی پارێزگاكان.\nبەپێی بەدواداچونەكانی (كەركوك ناو)، تەنیا لەسەدا 25ی پەرلەمانتارانی عیراق تەمەنیان لە نێوان 28 بۆ 40 ساڵیدایە.\nهەروەها لە كابینەی حكومەتی فیدراڵدا تەنیا یەك وەزیر تەمەنی لەخوار 40 ساڵەوەیە، ئەوەش ناگتە لەسەدا پێنج.\nهەرچی حكومەتی هەرێمی كوردستانە، بە سەرۆك و جێگر و 21 وەزیرەوە تەنیا دوو وەزیر تەمەنیان لە 40 ساڵ کەمترە، كە ئەوەش ناگاتە لەسەدا نۆ.\nهاوكات لەسەدا 30ی ئەندامانی ئەنجومەنی پارێزگای سلێمانی تەمەنیان لەخوار 40 ساڵەوەیە.\nدەسەڵاتدارانی عیراق لە هەوڵدان بۆ پێكهێنانی كابینەیەكی نوێ كە یەکێک لە ئەركە سەرەكییەكانی ئامادەكارییە بۆ هەڵبژاردنێكی پێشوەختە، هەرچەندە هێشتا نە كابینەكە پێكهێنراوە و نە وادەی هەڵبژاردنیش دیاریكراوە.\nهەرچۆنێك بێت، بونی ناڕەزایی فراوان دژی دەسەڵات، دەستكاریكردنی یاسای هەڵبژاردن و لادانی كابینەی عادل عەبدولمەهدی، وەك دەرفەت دەبینرێت بۆ گۆڕانكاریی و بەشداریی سیاسیی زیاتری گەنجان.\nحسێن حەبیب وتی "بەشێک لە گەنجانی خۆپێشاندەر ئاواتیان ھەیە بزوتنەوەی سیاسی دروستبکەن و بەشداریی ھەڵبژاردنەکان بکەن"، زیاتر وتی "بەڵام ئەگەر ھەڵبژاردن دوربێت لە کاریگەری حزبە دەسەڵاتدارەکانی ئێستا و بناغەكەی كۆمسیۆنی نوێش سەربەخۆ بێت، نەك چەك و پارە ئەنجامی هەڵبژاردنەكان یەكلاییبكاتەوە".\nبەشێک لە گەنجانی خۆپێشاندەر ئاواتیان ھەیە بزوتنەوەی سیاسی دروستبکەن و بەشداریی ھەڵبژاردنەکان بکەن\nخۆپیشاندەران و لە نێویاندا حسێن حەبیب داوا دەكات هەڵبژاردنی پێشوەختە كە هێشتا بڕیاری لێنەدراوە، لەژێر چاودێری نەتەوە یەکگرتوەکاندا بەڕێوەبچێت.\nساڵانە 800 بۆ 900 هەزار دەنگدەری نوێ لە عیراقدا زیاد دەكات، ئەوەش بەپێی وتەی رزگار حەمە، جێگرى پێشوی سەرۆكی کۆمسیۆنى باڵاى سەربەخۆی هه‌ڵبژاردنه‌کانى عیراق بۆ (كەركوك ناو).\nئەم رێژەیە بەلای ئەو گەنجانەی كە خواستی بزوتنەوەیەكی سیاسییان هەیە و چاویان لە دەنگی ئەو توێژەی كۆمەڵگەیە، گرنگە بۆ پێگەو رۆڵی گەنج لە حكومەت و پەرلەمانی داهاتودا. بەڵام ئەوە كەوتۆتەسەر ئەوەی تاچەند گەنجان متمانەیان بە هەڵبژاردن و نەوەی نوێ هەیە بۆ رابەرایەتیكردنیان.\nئه‌دا کامه‌ران عه‌لى (20ساڵ)، خوێندکارى زانکۆى سلێمانى که وه‌ک کارمه‌ند له مارکێتێک کاردەكات، لە هەڵبژاردنی رابردوی پەرلەمانی كوردستاندا، بۆ یه‌کەمجار به‌شداریكرد، بەڵام دەنگەكەی بە بەتاڵی كردە سندوقەكەوە.\nئەدا به (که‌رکوک ناو)ى وت "ده‌سه‌ڵاتداران چۆنیان بوێت ئه‌نجامه‌کان وا لێده‌کەن، به‌پێى به‌رژه‌وه‌ندى خۆیان ده‌یگۆڕن و ته‌زویر ده‌کەن ئیتر هەڵبژاردنی چی؟". بەڵام پێیوابوو گه‌نجان ده‌توانن نوێنه‌رایه‌تى خۆیان بکه‌ن و رۆڵ و پێگەی خۆیان هەبێت. ئەگەر دەرفەتیان پێبدرێت و خۆشیان پێداگریی بكەن لە هاتنەناوەوەیان بۆ گۆڕەپانەكە.\nئەو بیری لەوە كردۆتەوە كە ئه‌گه‌ر به‌شدارى ده‌نگدان بکات لە داھاتودا، ئەوا ده‌نگ بە حزبەکان نەدات، بەڵکو دەنگ بە كاندیدی گەنج و کەسێکی سەربەخۆ بدات.\nبەڵام سەهەند سۆران (17 ساڵ) خوێندکارى ئاماده‌یى که هێشتا ته‌مه‌نى نه‌گه‌یشتۆته ئه‌وه‌ى به‌شدارى هه‌ڵبژاردن بکات، ده‌ڵێت "بڕوام به هه‌ڵبژاردن هەیە و گۆڕانكاریی دروستده‌کات، ئه‌گه‌ر بمانه‌وێت لەڕێی هه‌ڵبژاردنەوە گۆڕانکاریی گه‌وره بكەین، ئه‌وه ده‌بێت خه‌ڵک به‌شداریی هەڵبژاردن بكات".\nوتیشی "با که‌سانى گه‌نج بکرێنه کاندید بۆ هه‌ڵبژاردنه‌کان، ئه‌وانه هێزى گۆڕانکارین بیرۆکه‌ى تازه و تواناى به‌ڕێوه‌بردنیان باشترە".\nبەپێی خەمڵاندنی وەزارەتی پلاندانانی عیراق بۆ ساڵی 2018، هەشت ملیۆن و 800 كەس تەمەنیان لەنێوان 20 بۆ 34 ساڵییە، ئەوەش لەسەدا 24ی رێژەی دانیشتووانی عیراق دەكات كە 38 ملیۆن كەسە.\nهه‌ڵشۆ عه‌بدولفه‌تاح، ئه‌ندامى ده‌سته‌ى به‌ڕێوه‌بردنى په‌یمانگاى کوردى بۆ هه‌ڵبژاردن (KIE) بە (که‌رکوک ناو)ی وت "له هه‌رێمى کوردستان و عیراقیش هه‌ڵبژاردن کاریگه‌رى راسته‌وخۆى نه‌بووه، ئه‌مەش وایکردووه گه‌نج بێئومێد بن". بەڵام دەڵێت "بێئومێدبون له هه‌ڵبژاردن کارێکى خراپه، چونكە لە دیموكراسیدا هیچ به‌دیلێکی تر نییه، دەبێت به‌شداریی لاوان زیاتر بێت، قورساییان هه‌بێت له بڕیاره‌کاندا و خۆیانبسه‌لمێنن".\nبێئومێدبون له هه‌ڵبژاردن کارێکى خراپه، چونكە لە دیموكراسیدا هیچ به‌دیلێکی تر نییه\nرێناس حه‌سه‌ن قادر (21 ساڵ)، خوێندکارى به‌شى وه‌رزش له زانکۆى سلێمانى دوو ساڵ لەمەوبەر بۆ یەکەمجار بەشداری ھەڵبژاردنی کرد، دوای دوو ساڵ پەشیمانی دەربڕێت لە دەنگدانەکەی. "ئەوكات نه‌مده‌زانى چه‌ند ناخۆشه ده‌نگ به که‌سێک بده‌یت و له‌ئاست ئه‌و متمانه‌یه‌دا نه‌بێت، بۆیه که ته‌مه‌نم گه‌وره‌تر بوو تێگه‌یشتم".\nبەڵام لەگەڵئەوەشدا، دەڵێت ئەگەرهەڵبژاردن بە رێڕەوی ئاسایی خۆیدا بڕوات و ساختەکاری تێدا نەکرێت، سندوقەكانی دەنگدان دەبنە شوێنی گۆڕانكاریی.\nئەم کچە باوەڕی بەوە نییە کە دەنگ بدات بۆ پارتێکی سیاسی، بەڵکو بەلایەوە گرنگە کەسەکە گەنج بێت و داکۆکی لە خواستەکانی بکات.\nئەو بۆچونە جیاوازانەی گەنجان لەسەر هەڵبژاردن لەكاتێكدایە، لەسەدا 40 بۆ 45ی ئەوانەی لە هەڵبژاردنی پەرلەمانی عیراقدا لە ئایاری 2018 دەنگیاندا گەنج بون، ئەوەش بەپێی ئامارێكی کۆمسیۆنی پێشوی ھەڵبژاردنەکانی عیراق كە دراوە بە (كەركوك ناو).\nرزگار حاجی حەمە، وتی "لەو 25 ملیۆنەی مافی دەنگدانیان هەبوو، تەنیا لەسەدا 44ی دەنگدەران بەشدارییان كرد، دەكرا بەشداریی گەنجان زیاتر بوایە، بەڵام وانەبوو".\nلە هەڵبژاردنی پەرلەمانی كوردستان لە ئەیلولی 2018، تەنیا لەسەدا 51ی دەنگدەران بەشداربون، بەڵام هیچ ئامارێك نییە لەوەی رێژەی بەشداریی گەنجان چۆن بووە.\nبەغدا/شوباتی 2020/ خۆپیشاندەرانی گۆڕەپانی تەحریر داوای هەڵوەشاندنەوەی حكومەتی فیدراڵ دەكەن فۆتۆ: ئەمری خانەقینی\nئەو دوو ئامارە كەمترین رێژەی بەشدارییە لەدوای یەكەم هەڵبژاردنی پاش روخانی رژێمی بەعس لەساڵی 2003دا.\nوشیار مام ئیسماعیل، ئه‌ندامى فراکسیۆنى یه‌کێتى له ئه‌نجومه‌نى پارێزگاى سلێمانى وتی "ئه‌وانه‌ى گه‌نجن له ئه‌نجومه‌نەكەی ئێمە زیاتر بۆ به‌دواداچون و چاودێریکردنى کاره‌کان و سه‌ردانى شوێنه‌کان ده‌چن، به‌ڵام ئه‌وانه‌ى ته‌مه‌نیان هه‌یه که‌متر ده‌توانن سه‌ردانى شوێنه‌کان بکه‌ن".\n"ئه‌وانه‌ى به ئه‌زمونن له لیژنه‌کاندا شاره‌زاییان زیاتره و ئێمه‌ى گه‌نجیش له‌گه‌ڵیاندا بۆچونى هاوڵاتیان له‌سه‌ر به‌دواداچونه‌کان ده‌گوازینه‌وه و پێکه‌وه رۆڵ ده‌بینین"، وشیار وایوت.\nكاوە عەبدوڵا، پەرلەمانتاری بزوتنەوەی گۆڕان لەبەغدا، بە(كەركوك ناو)ی وت "ئیشکردن له په‌رله‌مان شاره‌زایى و ئه‌زمونى پێویسته بۆ قاڵبونه‌وه و وردبونه‌وه له پرسه‌کاندا".لەگەڵئەوەشدا پێیوایە "گرنگه که‌سانى به ئه‌زمون له‌گه‌ڵ گه‌نجه‌کاندا پێکه‌وه نوێنه‌رایه‌تى بکه‌ن، چونکه ته‌واوکه‌رى یه‌کترن له‌کاره‌کاندا".\nئەو لە بەغداوە دەڵێت، "دیارە لە کاروبەری سیاسیدا، گه‌نجه‌کان حه‌ماس و تواناى زیاتریان بۆ کاروباره‌کانى په‌رله‌مان و رۆڵى خۆیان ده‌بێت".


admin2 30/11/2020 - 17:45 بڵاوکراوەتەوە لە ئابووری\nحکوومەتی عێراق بە ئامانجی ئەنجامدانی رووپێوی بوومەلەرزەناسیی بۆ گەڕان و دۆزینەوەی نەوت لە باشووری عێراق گرێبەستێکی لەگەڵ کۆمپانیایەکی رووسی واژووکرد.\nلە راگەنراوێکدا وەزارەتی نەوتی عێراق بڵاویکردەوە، بەپێی گرێبەستەكه، رووپێوی بوومەلەرزەناسیی بۆ گەڕان و دۆزینەوەی نەوت لە رووبەری ھەشت کیلۆمەتر چوارگۆشه لە پارێزگاکانی نەجەف و موسەننا باشووری عێراق، ئه‌نجامده‌درێت.\nئاماژە بەوەشدراوە، ئەو گرێبەستە لەنێوان وەزارەتی نەوتی عێراق و کۆمپانیای باشنەفت-ی رووسی واژووکراوە و له راگه‌یه‌نراوه‌كه‌دا ھاتووە: "وەزارەتی نەوت بەردەوامە لە جێبەجێکردنی پلانەکانی تایبەت بە وەبەرھێنان، ئەوەیش لە پێناو زیادکردنی یەدەگی نەوت".\nئەوەیش خراوەتەڕوو کە بەڕێوەبەری کۆمپانیای باشنەفت، سێرگی شاشکۆڤ خۆشحاڵی خۆی بە واژووکردنی گرێبەستەکە نیشانداوە و رایگەیاندووە، ئومێد دەکەن ئەو ئامانجانەی کە لەچوارچێوەی گربەستەکەدا پلانیان بۆ دانراوە، بەدی بێن.\nکۆمپانیای باشنەفت-ی رووسی بەپێی چەند گرێبەستێک لەگەڵ حکوومەتی عێراق واژووکردووە لە ٢٠١٢وە کاری گەڕان و دۆزینەوە بە دوای نەوت و غاز لە ژمارەیەک ناوچەی عێراق ئەنجام دەدات.


لێدوانی بەکارھێنەر:Danna.jamal - ویکیپیدیا، ئینسایکڵۆپیدیای ئازاد\nبەخێرھاتی بۆ ویکیپیدیا Danna.jamal!\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەرۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لە سەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت، لە ٢٠٠٩ەوە لە ویکیپیدیای کوردیی باکووری (کورمانجی) بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٢٨٬١٩٦ وتار و ١٨٠ بەشداربووی چالاکی ھەیە.\n-- > kushared (لێدوان) ١٩:٥٨، ٧ی ئازاری ٢٠١٥ (UTC)\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:Danna.jamal&oldid=448724»\nدواجار لە ١٩:٥٨ی ٧ی ئازاری ٢٠١٥ دەستکاری کراوە\nئەم پەڕەیە دواجار لە ١٩:٥٨ی ٧ی ئازاری ٢٠١٥ نوێ کراوەتەوە.


دانیشتوانی حود، گوندێکی نزیك موسڵ، پۆستەرێکیان هەڵواسیوە پێشوازی لە کاروانی هونەرمەندان و رۆژنامەنووسانی بەغدا دەکەن لە 27 حوزەیراندا. [خاوەندارێتی وێنە: لاپه‌ڕه‌ی فەرمی فەیسبوکی موسڵ]\nبیرۆکەیەك بۆ نیشاندانی هاوسۆزی لەگەڵ خەڵکی موسڵ و لەکاتی جەژندا، لە قاوه‌خانه‌یه‌كی بەغدا هاتبوون، گۆڕاوە بۆ پرۆژەیەکی کۆمەڵگەی مەدەنی کە 300 هونەرمەند و بیرمەندی لە تەواوی شارەکانی عێراقەوە کۆکردۆتەوە.\nرۆژنامەنووس حامید سەیید بە دیارونای وت: "بیرۆکەکە تەواو خۆڕسکانە سه‌ریهه‌ڵدا کە بڕیارمدا سەردانی هاوڕێیەکم بکەم لە موسڵ."\nدوو هاوڕێ حەزی خۆیان نیشاندا لەگەڵیدا بچن، لەنێویاندا دەرهێنەری فیلم محەمەد دەڕاجی، کە پێشنیازی ئەوەیکرد دەتوانێت یەکێك لە فیلمەکانی لە موسڵ وێنەبگرێت.\nسەیید وتی: "لەوێوە تروسکەی بیرۆکەیه‌ك دەرکەوت و پێمانوابوو بیکەینە چالاکییەکی نیشتیمانی و کەمپینێکی فراوان تا جەژن ببەینە موسڵ."\nئاڵایەکی عێراق لە موسڵ دەبینرێت لەو شوێنەی کاروانێکی هونەرمەندان و بیرمەندانی تێكڕای ناوچەکانی عێراق ئاهەنگدەگێڕن بۆ پتەوکردنی یەکێتی نەتەوەیی. [خاوەندارێتی وێنە: وەزارەتی بەرگریی عێراق]\nسه‌یید و هاوڕێکانی چالاکیی "جەژن لە موسڵ"یان رێکخست لەسەر تۆڕە کۆمەڵایەتییەکان و لەماوەی نیو کاتژمێردا تۆڕە كۆمه‌ڵایه‌تیه‌کانی تەنییەوە و تەنیا لەماوەی دوو رۆژدا زیاد لە 1,600 کەس داوایانکرد ببنە بەشێك لە گەشته‌كه‌یان بۆ موسڵ.\nوتی بەهۆی کێشەی لۆجستییەوە، بڕیاریاندا تەنیا 300 کەس لەگەڵ خۆیان ببەن -- هونەرمەندان، رۆژنامەنووسان و بیرمەندان لەهەموو توێژەکانی کۆمەڵگە.\nگروپەکە سێشەممە (27 حوزەیران) لە بەغداوە دەستیانپێکرد بە رۆیشتن بەرەو موسڵ تا بەرنامەیەکی خۆشگوزه‌رانی ببەنە شارەکە کە بۆ پتەوکردنی یەکێتیی نیشتیمانی داڕێژرابوو.\nکاتێك چالاکییەکە سەرنجی زۆر خه‌ڵكی راکێشا، سەیید داوای لە حکومەتی عێراقی کرد بۆ دابینکردنی هۆكانی گواستنەوە و دابینکردنی ئاسایش بۆ کاروانەکە.\nوتی وەزارەتی گواستنەوە رازیبوو بە دابینکردنی 14 پاس و لە کاتژمێر 6ی بەیانیی سێشەممەدا خۆبەخشان بەغدایان بەرەو موسڵ جێهێشت.\nوتیشی: "چالاکییەکە پێش هه‌موو شتێك نمایشێكه بۆ پشتگیرییكردنی موسڵ تا بە جیهان نیشانبدات ئێمە لەگەڵ شارەکەین."\nهه‌روه‌ها وتی ئه‌م بەرنامە خۆشگوزه‌رانیه نمایشکردنی فیلمێکی دوو کاتژمێری لەخۆگرتبوو -- کە لە 2003وە یەکەمجارە لە موسڵ ئەمە دەکرێت -- لەگەڵ خوێندنەوەی شیعر، گۆرانی فۆلکلۆری لەلایەن چەندین هونەرمەندی میللی و چالاکیی کلتووری دیکەش.\nسەیید وتی زۆرێك لە خەڵکی موسڵ لەترسی رێکخراوی "دەوڵەتی ئیسلامی" (داعش) ئامێرە مۆسیقییەکانیان شاردبووه‌وە و ئێستا دەریاندەهێننەوە و دەچنە نێو ئاهەنگەکانی موسڵەوە.\nپەیامێك بۆ موسڵ\nیەکەمین وەستانی کاروانەکە لە زانکۆی موسڵ بوو، لەوێ کەمپینی"من عێراقیم، دەخوێنمەوە" کە بەشێك بوو لە کاروانەکە، 20 کتێبی پێشکەش بە زانکۆکە کرد دەرهێنەری فیلمه‌كه، دەڕاج، وتی.\nوتیشی دواتر بڕیاربوو کاروانەکە سەردانی مەزاری نەبی یونس بكات و دواتریش سەردانی کەنیسە، پێشئەوەی ئاهەنگەکان دەستپێبکەن لەسەر شانۆ لە خۆرهەڵاتی موسڵ.\nهه‌روه‌ها وتی چەندین فیلمی ناوه‌ندی سەربەخۆی عێراق نمایشکران، کە یەکێکیان خۆی دەرهێنەری بوو، باسی لە کێشەی توندڕەویی توندوتیژانه ده‌كرد و بانگەوازی بۆ ئاشتی و ئارامی دەکرد.\nدەڕاج وتی: "گەورەترین ئاڵای عێراق لەسەر شانۆکە هەڵکرابوو لەکاتی ئاهەنگەکاندا تا دووبارە بەسەر شارەکەوە بشەکێتەوە."\nوتیشی: "بە گەشتەکەی موسڵ، کاروانەکە بەنیازە پەیامێك بۆ شارەکە بنێرێت بەوەی بەشێکی دانەبڕاوی عێراقە و شاری کلتور و شارستانیەتییه و بەردەوام دەبێت لەسه‌ر لەخۆگرتنی بۆنە کلتورییەکان."


پـشـتیوانی خه‌ڵکی که‌رکوک بۆ کۆبانی و ده‌سـتپـێـکردنی جموجۆڵه‌کانی داعش\nهاوکات لەگەڵ مانگرتنە سەر تاسەریەکەى پارێزگاى کەرکوک دا بۆ پشتیوانیکردن لە خەڵکى کۆبانێ ، چەکدارەکانى داعش لە دەوروبەرى ئەو پارێزگایە جم و جۆڵیان دەستپێکردووە و ژمارەى هێزەکانیان زیادکردووە.\nلە کاتێکدا کە دوێنێ پێنجشەممە دانیشتوانى کەرکوک لە رێگەى داخستنى دوکانەکانیان بۆ ماوەى کاتژمێرێک و راگرتنى ئۆتۆمبێل و مانگرتن لەخواردن ئیدانەى هێرشەکانى داعشیان بۆ سەر کۆبانێ کرد ، لەوکاتەدا داعش لە دەوروبەرى کەرکوک جم و جۆڵى دەستپێکردووە.\nسەبارەت بە جم و جۆڵەکانى داعش لە دەوروبەرى کەرکوک ، عەمید سەرحەد قادر بەرێوەبەرى پۆلیسى قەزاو ناحیەکانى کەرکوک ، بەدەنگى ئەمریکاى راگەیاند"هێزەکانى ئێمە و داعش لە یەکتریەوە نزیکە و لەهەندێک جێگە تەنها چەند سەد مەترێک نێوانمانە ، ئەوان جم و جۆڵیان دەستپێکردووە و پێشمەرگە و پۆلیسیش هەموو ئامادەکاریان بۆ رووبەروو بوونەوەى هەر ئەگەر کردووە".\nخۆپیشاندان و مانگرتنە سەرتاسەریەکەى پارێزگاى کەرکوک لەلایەن رێکخراوە حیزبى و رێکخراوە ناحکومیەکانەوە ئەنجامدراو سەرجەم لایەنە کوردیەکانیش بەشداریان تێدا کرد.\nرزگار حاجى حەمە بەرپرسى رێکخراوەکانى یەکێتى لەکەرکوک ، ئاماژەبەوەدەکات ئەو هاوڵاتیە تورکمان و عەرەبانەى کە باوەریان بە پێگەوە ژیان هەیە بەشداریان لە نارەزایەتیەکەى کەرکوک دا کردووە.\nرزگار حاجى حەمە بەدەنگى ئەمریکاى راگەیاند"لەو مانگرتنەدا کە بۆ پاڵپشتى خەڵکى کۆبانێ ئەنجامدرا جگە لەبرا تورکمان و عەرەبەکان تەنانەت کریستیان و مەسیحیەکانیش بەشدار بوون لەگەڵماندا".\nبەڵام عەدنان کەرکوکى وتەبێژى ئەنجومەنى سەرکردایەتى پارتى لەکەرکوک کە رێکخراوەکانى سەربە حیزبەکەى بەشداربوون لەمانگرتنەکەدا ، هەرچەندە مانگرتنەکەى بە مانگرتنێکى سەرکەوتوو وەسفکرد، بەڵام رەخنەى ئەوەش دەگرێت هەوڵى بەحیزبى کردنى دراوە.\nعەدنان کەرکوکى بەدەنگى ئەمریکاى راگەیاند"لەوانەیە هەندێک لایەن هەوڵى بەحیزبى کردنى مانگرتنەکەیان دابێت بەرپرسەکانیان بۆ خۆ دەرخستن یان هەر هۆیەکى تر بێت سەردانى بازاریان کردبێت ، بەڵام وەکو پارتى بەشدارى کاریگەرمان کرد".\nهاوکات لەگەڵ خۆپیشاندانەکەى کەرکوک دا، دانیشتوانى قەزاى کفرى رۆژهەڵاتى کەرکوکیش دژى هێرشەکانى داعش بۆ سەر کۆبانێ رژانە سەر شەقام و لە خۆپیشاندانەکەیاندا ئاڵاى تورکیایان سوتاند.\nدەربارەى هۆکارى سوتاندنى ئاڵاى تورکیا ، ئاکۆ عەلى یەکێک لە ئەنجامدەرانى خۆپیشاندانەکەى قەزاى کفرى بەدەنگى ئەمریکاى راگەیاند"سوتاندنى ئاڵاى تورکیا بەهۆى ئەوەوە بوو کە ئەو وڵاتە هاوکارى لۆجستى و چەک و تەقەمەنى داعش دەکات و بریندارەکانیان چارەسەر دەکات ، ئامانجى لەم کارە بۆ لەناوبردنى کوردە نەک خستنى رژێمى ئەسەد".\nپشتگیرى کردنى خەڵکى کەرکوک لە کۆبانێ ، لەکاتێکدایە پارێزگاکەیان هاوشێوەى کۆبانێ لە ژێر هەڕەشەى چەکدارەکانى دەوڵەتى ئیسلامى لە عێراق و شامدایە.


راگەیاندنەکانی پارتی دیموکراتی کوردستان دیسان دەستیان کردەوە بە هێرش و پەلامار بۆ سەر بزووتنەوەی گۆڕان‌و نەوشیروان مستەفا رێکخەری گشتی بزووتنەوەکە.\nبەڵام بۆ وا کتوپڕ پارتی تەنگەتاو بووەو لەکاتێکدا کە لایەنەکانی تر باسی هەوڵی بەیەکگەیاندنی پارتی‌و گۆڕان دەکەن، بێ هیچ پێشەکییەک شەڕی راگەیاندنی دەست پێکردەوە؟ پێم وایە بەیاننامەکەی "نوێنەرایتیی حکومەتی هەرێم لە ئەوروپا -کە لەدەستی پارتیدایە" وەڵامی ئەم پرسیارە دەداتەوە. پێدەچێ چالاکییەکانی سەرۆکی پەرلەمان لە ئەوروپا، تەواو هەراسانی کردبن.\nنازانم چەند ساڵێ تری شەڕو ململانێی خوێناوی پێویستە بۆ ئەوەی حیزبەکانی ئێمە لەیەک تێبگەن ئەمە کۆڵانێکە دەرناچێ. بەدرێژایی شەڕی خوێناویی ناوخۆ لە کوردستان، هیچ هێزێک نەیتوانی حیزبێکی بە قەبارە بچووک‌و لاوازیش لەناو بەرێت. بینیمان چۆن سەرکردەکان یەکتریان دەکرد بە خائین‌و سوێندیان دەخوارد جارێکی تر دەست نەخەنە ناو دەستی رکەبەرەکانیان، کەچی دواتر بوونە برابەشی یەکتری. ئەم شەڕە دەنووکە تازە-کۆنەش هیچ شتێکی نوێی لێ سەوز نابێت، جگە لە دروستکردنی مەترسی لەناو دڵی خەڵکداو نانەوەی پشێوییەکی بێئەنجام لەم هەرێمە بچووکەدا، کە لەڕووی ئابوورییەوە داڕووخاوەو لە رووی سیاسییەوە لەدۆخی چەقبەستندایە، ئەویش لەکاتێکدا کە ناوچەکە لە ناسکترین‌و ئاڵۆزترین سەردەەمی خۆیدا نقوم بووەو بۆتە مەیدانی ململانێی هێزگەلێکی زەبەلاحی ناوچەیی‌و نێودەوڵەتی.\nئەگەر پارتی لەم دۆخە پڕ لەمەترسییەدا وەک خۆی دەڵێت، بەراستی لەخەمی یەکڕیزی هێزە سیاسییەکانی هەرێمی کوردستاندایە، ئەوا بێ هیچ گومانێک یەکڕیزی بە زۆرەملێ‌و سەپاندنی بۆچوونەکانی بەسەر ئەو هێزانەدا کە وەک خۆی بیرناکەنەوە، دروست ناکرێت. بە ژێرپێخستنی دامودەزگا شەرعییەکان‌و یاسا بەرکارەکان نەک یەکڕیزی دروستناکرێت، بەڵکو خودی ئەم هەڵوێستە خوڵقێنەری قەیرانی بەردەوام‌و گەوەرەبوونی کەلێنەکانی کۆمەڵگەی کوردستانە.\nبە دان پێدانانی خودی جێگری سەرۆکی پارتی "لەدیداری مێری"دا، رێگەگرتن لە سەرۆکی هەڵبژێردراوی پەرلەمانی کوردستان، کارێکی راست نەبوو. دیارە پارتی مافی خۆیەتی لەو رێکەوتنە سیاسییەی سەرۆکی پەرلەمانی پێ هەڵبژێردراوە پەشیمان بێتەوە، بەڵام وەک چۆن هەڵبژاردنەکەی سەرۆکی پەرلەمان، پاش "رێکەوتن‌و تەوافوقی سیاسی" لە رێگەی پەرلەمانی هەڵبژێردراوەوە شەرعییەتی یاسایی وەرگرت، ئاواش لابردنی دەبوو- دەبێ بەهەمان شێوە بێت بۆ ئەوەی شەرعییەت وەرگرێت. تا ئەمەش روونەدات، سەرۆکی پەرلەمان شەرعییەتی دەنگدانی هەیەو زەبروزەنگ‌و شەڕە قسەو تۆمەتبارکردن ناتوانن ئەو شەرعییەتەی لێوەرگرنەوە.\nبەداخەوە پێدەچێ جەولەیەکی تر لە گرژی‌و قەیران بەڕێوەبێت، کە بێگومان ئەمجارەش جگە لە سەرئێشەیەکی تر بۆ خەلكی ماندووی کوردستان‌و بەفیڕۆدانی کات‌و وزە لە زەمەنێکی سەخت‌و دژواری پڕ لەهەڕەشەدا، هیچ ئەنجامێکی تری نابێت.


ڕۆژی سێشەممە تاڵیبان مەڵا حەسەن ئاخوند، کەسایەتی نزیکی مەلا عومەری کۆچکردووی دامەزرێنەری تاڵیبانی وەکو سەرۆکی حکومەتی نوێ دەستنیشان کرد و مەلا غەنی برادەری سەرۆکی ئۆفیسی سیاسی ڕێکخراوەکەش وەکو جێگری دەستنیشان کرا.\nگوتەبێژی سەرەکی تاڵیبان زەبیحوڵا موجاهید لە کۆنگرەیەکی ڕۆژنامەوانیدا لە کابول ڕایگەیاند، سەراجەدین حەقانی کوڕی دامەزرێنەری تۆڕی حەقانی کە، لەلایەن ئەمەریکاوە وەک ڕێکخراوێکی تیرۆریستی دیاری کراوە، وەزیری ناوخۆی نوێ دەبێت.\nمەلا محەمەد یەعقوب کوڕی مەلا عومەر بە وەزیری بەرگری ناوزەدا کرا . موجاهید لە کۆنگرەیەکی ڕۆژنامەوانیدا لە کابوڵ گوتی هەمو دەستنیشانکراوەکان وەکو کاربەڕێکەر دەبن.\nهەتا ئێستا دیار نییە کە مەلا هەیبەتوڵا ئاخونزادە، ڕێبەری باڵای تاڵیبان چ ڕۆڵێکی لە حکومەتەکەدا دەبێت.\nئەو لە مانگی ڕابردووەوە دەرنەکەوتووە لەو کاتەوەی حکومەتی ئەفغانستانی کە ڕۆژئاوا پشتیوانی دەکرد ڕوخا و تاڵیبان دەستی بەسەر کابوڵی پایتەختدا گرت.\nئاخوندی سەرۆکی نوێی حکومەت نزیکەی 20 ساڵە زۆر نزیکە لە ئاخونزادەوە.\nتاڵیبان چەندین جار هەوڵی دڵنیاکردنەوەی ئەفغانیەکان و وڵاتانی بیانی داوە کە ناگەڕێنەوە بۆ جۆری فەرمانڕەوایەتی دوو دەیەی پێش ئێستا.\nدانانی کۆمەڵێک کەسایەتی دامەزراو لە توخمە جیاوازەکانی تاڵیبانەوە هیچ ئاماژەیەکی بە هیچ جۆرە نیگەرانییەک بۆ ناڕەزاییەکان نەکرد کە لە سەرەتای ڕۆژەکەدا لە کابول دروست بوو و چەکدارەکانی تاڵیبان بە ئاسمان تەقەیان کرد بۆ پەرتەوازەکردنی ئەوانەی ناڕەزایەتییان دەردەبڕی.\nسەدان ژن و پیاو کە دروشمی وەک "بژی بەرخۆدان" و "مەرگ بۆ پاکستان" لە شەقامەکاندا ڕێپێوانیان کرد بۆ ناڕەزایی دەربڕین بەرامبەر دەستبەسەرداگرتنەکان لەلایەن تاڵیبانەوە. پاکستانی دراوسێی ئەفغانستان پەیوەندی قووڵی لەگەڵ تاڵیباندا هەیە و تۆمەتبار کراوە بە یارمەتیدانی گەڕانەوەی بۆ دەسەڵات بەڵام ئیسلام ئاباد ئەم تۆمەتانە ڕەتدەکاتەوە.\nپێشڕەوی خێرای تاڵیبان لە سەرانسەری ئەفغانستان لە کاتێکدا هێزەکانی ئەمەریکاش لە کۆتایی مانگی ڕابردوو لەو وڵاتە کشانەوە بووە هۆی ترس و دڵەڕاوکێ لە نێو خەڵکیدا.\nهێزە بیانییەکانی بە ڕێبەرایەتی ئەمەریکا نزیکەی124 هەزار هاووڵای بیانی و ئەو ئەفغانیانەیان لە وڵاتەکە گواستەوە کە ژیانیان لە مەترسیدا بوو، بەڵام دەیان هەزار کەسی تریش هێشا ماون.\nوەزیری دەرەوەی ئەمەریکا ئەنتۆنی بلینکن ڕایگەیاند ویلایەتە یەکگرتووەکانی ئەمەریکا لەگەڵ نزیکەی 100 ئەمەریکایدا لە پەیوەندیدایە کە هێشتا لە ئەفغانستان ماونەتەوە.\nڕێکخەرێک بە ئاژانسی ڕۆیتەرزی ڕاگەیاند، نزیکەی هەزار کەس لە ناویاندا ئەمەریکایش، لە شاری مەزار شەریفی باکوری وڵاتەکە گیریان خواردووە چاوەڕوانی ئەوە دەکەن دەربازبکرێن و وەزارەتی دەرەوەی ئەمەریکا خەتاباردەکەن بۆ دواکەوتی پرۆسەی گواستنەوەیان.


"ئەگەر هەیە ئەمڕۆ دوو دەستگیركراوی بادینان ئازاد بكرێن" - تۆڕی میدیایی خەڵک\nئەمڕۆ سێ شەممە 12ی تشرینی یەكەمی 2021 جارێكی تر پڕۆسەی دادگاییكردنی دوو گیراوی بادینان، مامۆستا بەدەل بەرواری و ئومێد بەڕۆشكی بەڕێوەدەچێت.\nپارێزەر بەشدار حەسەن لەتیمی پارێزەرانی دەستگیركراوانی بادینان بە(خەڵك)ی ڕاگەیاند، ئەمڕۆ دادگاییكردنی هەردوو دەستگیركراو مامۆستا (بەدەل بەرواری)و ڕۆژنامەنوس (ئومێد بەڕۆشكی)، لەكاتێكدا پێشتر بەبیانووی نەخۆشی دادوەرەكان و گۆڕانكاڕی لەدەستەی سەرۆكایەتی دادگاكان و چەند بیانوویەكی تر دواخران بەڕێوە دەچێت.\nدەشڵێت، پێشبینی و چاوەڕێ دەكرێت ئەگەر دادگاییەكە دوانەخرێت، ئەمڕۆ بڕیاری ئازادكردن بۆ هەردووكیان دەربچێت لەبەرئەوەی هیچ تاوانێكییان لەئەستۆ نییە، بەبەڵگە یان شاهید بسەلمنێرێت كەوا ئەوانە تاوانبارن.\nزانكۆیەك وادەی دەستپێكردنەوەی دەوامی ڕاگەیاند و داوا لە خوێندكاران دەكات ڤاكسین وەربگرن\nخۆپیشاندان لە كۆیە و ڕانیە دەستیپێكرد\nخەڵك- دانیشتوانی گوندی شیلەی سەر بە قەزای كۆیە بەهۆی كێشەی كەم ئاوییەوە گردبوونەوە. (زیاتر…)\nخەڵك- لە پارێزگای كەركوك تۆماركردنى یەكەم حاڵەتی مردن بە كەڕووی ڕەش ڕادەگەیەنرێت . (زیاتر…)\n09 مارس 2021 10.12 am\nخەڵك- میدیاكانی ئێران بۆ یەكەمجار تۆمارێكی ڤیدیۆیی قاسم سولەیمانی فەرماندەی پێشووی سوپای قودسیان بڵاوكردەوە.\nپەڕلەمانتارێك ڕێگاچارەی نەهێشتنی كۆچی كوردان بۆ ئەوروپا ئاشكرا دەكات\n10 تشرینی دووهەم 2021 10.30 am\nخەڵك- ئەندامێكی پەڕلەمانی كوردستان ڕایدەگەیەنێت، پێویست ناكات لیژنەی پەڕلەمانی بچێتە بیلاروسیاو پۆڵەندا.


په‌یوه‌نددانی موو به مێتۆدی FIT له مێتۆده‌کانی تری په‌یوه‌ند سه‌دا 70 کاریگه‌رتره\nپه‌یوه‌نددانی موو به مێتۆدی FIT کارێکی ستاندارده له‌م بواره دا\nکلینیکی ئیران FIT به‌خته‌وه‌ره که مێتۆدی FIT له بواری په‌یوه‌ندی موو به کار ده‌هێنیت. مێتۆدی FIT گۆرانکارێکی نوێ له شیوازه‌کانی سه‌رکه‌وتووانه‌ی چاندنی موویه. له مێتۆدی FIT ئامێری عه‌مه‌ڵیات وه‌کوو تیخ یا چه‌قؤ به کارنایه‌ت. هه‌ر فۆلیکۆلێکی موو به ئه‌مرازی تایبه‌ت له پشت و ئه‌و لاو ئه‌م لای شه‌ر ده‌رده‌هێنریت وه به شیوه‌یه‌کی هۆنه‌رمه‌ندانه له جێگای تاس یا که‌چه‌ڵ یا جێگای که‌م موو په‌یوه‌ند ده‌درێت.\nFIT بۆ که‌سانێکه که خوازیاری بینینی ده‌رئه‌نجامی خێرای په‌یوه‌ند لێدانی موون و حه‌ز له عه‌مه‌ڵیات ناکه‌ن.\nتایبه‌تمه‌ندێکانی چاندنی موو به شێوازی ده‌رهێنانی یه‌کینه‌کانی فۆلیکۆلی FIT\n- دڕێژه‌دانی ده‌رمان و باش کردنی که‌می موو له جاڕی دووهه‌می ده‌رمان،یا له دانیشتنی دووه‌م،له ئه‌گه‌ری پیویست بوون\nله‌م شێوازه دا پیویستی به که‌وتن یا مانه‌وه له نه‌خۆشخانه نیه. ویزیتی دووباره‌ی دوای په یوه‌ند دانی موو به هۆی سه‌رپێ بوونی عه‌مه‌ڵیات و ساکار بوونی چاوه‌دێرییه‌کان پیویست ناکا.\nئه‌نجامی په‌یوه‌ند له مێتۆدی FIT ته‌واو سه‌ر پێ یه و ته‌نیا جێگه‌ی تایبه‌ت بێ هه‌ست ده‌کرێت، جێگای ئاماژه‌یه ژماره‌ی یه‌کینه‌کانی موو به به‌رئاورد له گه‌ل شێوازی عه‌مه‌ڵیات FUT هه‌تا سێ به‌رامبه‌ر زیاتر شیاوی هه‌ڵگرتنه، یه‌ک هه‌تا دوو رۆژ کات بۆ ته‌واو بوونی کاری په‌یوه‌ند پێویسته ، هه‌روه‌ها به هه‌بوونی کاته‌کانی ووچان و کاته‌کانی نێوان جاره‌کان ،یا دانیشتنه‌کانی، چاندن، ئه‌نجام دانی ئه‌م مێتۆده نابێته هۆی ماندوویی و شه‌که‌تی که‌سه‌کان.\nوێنه‌کانی خوار مێتۆدی کار باس ده‌که‌ن:\nپزیشک له کلینیک دا هه‌ر جار یه‌کینه‌یه‌کی فۆلیکۆلی به جۆری میکرۆسکۆپی دێنیته ده‌ر. که‌سه‌کان هه‌ست به ئێش ناکه‌ن و له کاتی په یوه‌ند دا موو ته‌واو هۆشیاره.\nنه‌خۆشی A : جێگای دانی په‌یوه‌ند هه‌ر دوای هێنانه ده‌ری یه‌کینه‌کانی فۆلیکۆلی په‌يوه‌ند\nنه‌خۆشی B : جێگای وه‌ڕگرتنی په‌یوه‌ند ده رۆژ دوای ئه‌نجامی په‌یوه‌ندی FIT له کلينيک. جێگای برین له ماوه‌ی چه‌ند رۆژ بێ ئه‌وه‌ی که شوێنه‌که‌ی بمێنیته‌وه و دیاری بکات چاک ئه‌بێته‌وه.\nنه‌خۆشی C : جێگای وه‌رگرتن و دانی په‌یوه‌ند ده رۆژ دوای ئه‌نجامی په‌یوه‌ندی FIT که به هیچ جۆر شوینی برین دیار نیه و نابینرێت .\nجێگای وه ڕگرتنی په‌یوه‌ند جێگای چێنراو رۆژژمێری دوای عه‌مه‌ڵیات\nتا ڕاده‌یه‌ک سووربوونه‌وه، بێ هه‌ستی له ده‌ور و به‌ری جێگه‌ی دانی په‌یوه‌ند ده‌بینێ\nله جێگای لێدانی په‌یوه‌ند ده‌ڵه‌مه‌یه‌ک ساز ده‌بێت. ویزیتی دوای په‌یوه‌ند بۆ نرخاندنی په‌یوه‌ند له لایه‌ن پزیشکی کلینیک ئه‌نجام ده‌درێ.\nسوور بوونه‌وه که‌م که‌م لا ده‌چێت به‌لام بێ هه‌ستی ده‌مێنیته‌وه\nده‌ڵه‌مه و سووری له جێگای په‌یوه‌ند ده‌بینرێ.\n2 هه‌تا 6 رۆژ\nسوور بوونه‌وه به ته‌واوی له ناو ده‌چێت به‌لام بێ هه‌ستی ده‌مێنیته‌وه\nله سه‌دا 90 ده‌ڵه‌مه‌کان له ناو ده‌چن سوورایی که‌م ده‌بێت. هه‌ڵمووسان که‌م ده‌بێت\nله سه‌دا سه‌دی ده‌ڵه‌مه له ناو ده‌چێ. پێستی سه‌ری ئیوه له جێگای په‌یوه‌ند کراو وه‌کوو: ڕیشیکه که 4 رۆژ له تاشینی گووزرا بێت.\nله کاتێک دا فۆلیکۆله‌کان دێنه ناو فازی شاراوه، مووی په یوه‌ند کراو تووشی وه‌رین ده‌بێت.\n3 تا 8 حه‌وتوو\nجێگای دانی په‌یوه‌ند ڕواله‌تێکی ته‌واو سرووشتی به خۆ ده‌گرێ\nبه خاتری ئه‌وه‌ی که ئه‌گه‌ری ئه‌وه هه‌یه هیندێک له موویه‌کانی جێگای په‌یوه‌ند لێ دراو تووشی وه‌ڕین بن، ئه‌و ئه‌گه‌ره‌ش هه‌یه که موویه‌کانتان که‌متر بێته به‌رچاو. ئه‌و حاڵه‌ته پێ ده‌له‌ن ”شۆک” و سرووشتی یه. زۆربه‌ی مووه‌کان دووباره هه‌ڵده‌ده‌ن\n2 هه‌تا 4 مانگ\nجێگای دانی په‌یوه‌ند ڕواله‌تیکی ته‌واو سرووشتی به خۆ ده‌گرێ.\nله سه‌ره‌تا دا موویه‌کانی په‌یوه‌نددار به شێوه‌یه‌کی ناسک ده‌ست به هه‌ڵدان ده‌که‌ن\n2 هه‌تا 6 مانگ\nهه‌موو یا هیندێک له موویه‌کانی سه‌ره‌تایی که به خاتری شۆک تووشی وه‌رین ده‌بن، ده‌ست به هه‌ڵدان ده‌که‌ن.\n5 هه‌تا 10 مانگ\nهاوکات له گه‌ل زیاد بوونی پڕی په‌یوه‌ند، موویه‌کان جوانکاریان له سه‌ر ده‌کرێ، به‌ڵام ڕواله‌تێکی ناسکیان ده‌بێ.\nکه‌سی نه‌خۆش سه‌ر له نوێ له لایه‌ن پزیشکی کلینیک بۆ لێکدانه‌وه‌ی پێویستی چاندنی دووباره( له ئه‌گه‌ری پێویستی یا زۆر بونی جێگای تاسی) چاوه‌دێری ده‌کرێ.\n6 هه‌تا 12 مانگ\nله سه‌دا 90موویه‌کان هه‌ڵده‌ده‌نه‌وه\nپڕی موو له ماوه‌ی سالی دووه‌م زیاد ده‌بێ و شێوازی موو ده‌گه‌رێته‌وه سه‌ر حاڵه‌تی سرووشتی خۆی\n1 هه‌تا 2 ساڵ


پەروەردەی جنسی هەرزەکار\nتۆ دەزانی گرنگی پەروەردەی جنسی؟! زۆر بەداخەوە لە کۆمەڵگەی کوردی بە تایبەتی و کۆمەڵگەی ڕۆژھەڵاتی بە گشتی ئەم بابەتە پشت گوێ خرایە ھەروەک ئەوەی کە نەبێت یاخود ھیچ گرنگیەکی نەبێت! بەڵام بە پێچەوانەوە، پەروەردەی جنسی زۆر گرنگە. ھەرزەکار پێویستی ھەیە بە زانینی ھەموو شتێک لەبارە جنس بە ووردی و دروستی. پەروەردەی جنسی بۆ ھەرزکارە بەرپرسیاریتی دایک و باوکە. لە وڵاتانی ڕۆژئاوا و پێگەیشتوو پەروەردەی جنسی بابەتێک لە قوتابخانە لە ھۆبەکانی تەندروستی دەخوێندرێت بەڵام لە کۆمەڵگەی ئێمە ئەم بابەتە بڤەیە!\nجنس لە ڕۆژگاری ئێستا بوەتە بابەتی سەرەکی ھەواڵ و میدیا و ڕێکلام و سەرچاوەکانی ڕابواردن. زۆر ئەستەمە بتواندرێت خۆ بەدور بخرێت لەم بابەتە. بەڵام کاتێک دایک و باوک بیانەوێت لەگەڵ ھەرزەکارەکانی قسە بکەن لەسەر ئەم بابەتە ھەموو کاتێک ئاسان نیە. ئەگەر تۆ "وەک دایکێک یاخود باوکێک" چاوەڕوانی ساتێکی زۆر باش و لەبار دەکەی بۆ باسکردنی ئەم بابەتە لەوانەی باشترین دەرفەت لەدەست بدەی. لە جیاتی ئەمە بە بەردەوام پەروەردەی جنسی تاوتوێ بکە لەگەڵ ھەرزەکارەکەت. بۆ چۆنەیەتی دەست بکەی بە باسکردنی ئەم بابەتە لێرەدا چەند ئامۆژگاریەک دەخرێتە ڕوو وەک یارمەتی؛\nساتەکان بقۆزەوە. کاتێک بەرنامەیەکی تەلەفیزیۆنی یاخود ڤیدیۆ کلیپێک کێشەیەک دروست دەکات بەھۆی ناشیاوی لە ھەڵس و کەوتی بەرپرسی جنسی، لەم کاتەدا ئەم ساتە بقۆزەوە بۆ باسکردن لەسەر پەروەردەی جنسی، کاتێک ساتێکت بۆ ڕێک دەکەوێت بۆ باسکردن لەسەر پەروەردەی جنسی ھەوڵ بدە بەردەوام بە لەسەری ئەوەندی بوار ڕەخساوە.\nھەرگیز زۆری لە ھەرزەکار مەکە بۆ باسکردنی ئەم بابەتە. بە ساددەی کاتێک بەتەنیا لەگەڵ منداڵەکەت دایت ھەوڵ بدە باسەکە بکەیەوە، بۆ نموونە کاتێک منداڵەکەت دەبەیت بۆ قوتابخانە بە ئۆتۆمۆبێل یاخود لە کاتی پیاسە کردنێک بە تەنیا.\nڕاستگۆبە لەگەڵ ھەرزەکارەکەت. ھەوڵ بدە وەک ھاوڕێیەک بیت لە باس کردن و گۆڕینەوە بابەتەکە ھەروەھا وەک باوکێک لە ڕوونکردنەوەو گرنگی دان بە بەباتەکە. ئەگەر ھەستت کرد تۆ لە ھەڵوێستێکی ناخۆش دایت، ئەوا بیڵێ – بەڵام ڕوون بکەوە کە بەردەوام قسەکردن لەسەر ئەم بابەتە زۆر گرنگە. ئەگەر تۆ نەتوانی وەڵامی پرسیارەکانی منداڵەکەت بدەیەوە ھەوڵ بدە یارمەتی بدەیت لە دۆزینەوەی وەڵام وەک کڕینی کتابێکی دروست لەبارەی ئەم بابەتە یاخود/ھەروەھا پێویستە زانیاری خۆت بەھێز بکەی لەسەر ئەم بابەتە.\nڕاستەوخۆ باس لە بابەتەکە بکە. بە ڕوونی ھەستت دەرببڕە لەبارەی کێشیەکی تایبەت. بۆ نمونە جووت بوون. باس لە مەترسیەکان بکە، باس لە ئازاری سۆزی بکە، باس لەو نەخۆشیانە بکە کە لەوانەیە بگوازرێنەوە لە کاتی جووت بوون یاخود زگ بوون.\nگوێ بگرە لە بۆچوونەکانی منداڵەکەت. نەکەی تەنھا وانە بە منداڵەکەت بدەی و ھیچ گرنگیەک نەدەی بە بۆچوون و ھەستی منداڵەکەت لەبارە جنسەوە.\nلەگەڵ ڕاستیەکان بڕۆ. منداڵەکەت پێویستی بە زانیاری دروست و ورد ھەیە لەبارەی جنس، بەڵام زۆر گرنگە قسە بکرێت لەبارەی ھەست و ھەڵوێست و نرخ.\nبوار بە منداڵکەت بدە زیاتر قسە بکەن لەسەر ئەم بابەتە. با منداڵەکەت بزانێ زۆر ئاساییە لەسەر ئەم بابەتە قسە بکرێت.\nوەڵامدەنەوەی ھەڵس و کەوت\nئەگەر منداڵەکەت لەڕووی جنسیەوە چاڵاک بوو، جا ئایا تۆ یاخود خۆی باوەڕی وایە کە ئامادە بۆ جنس کردن، لەم کاتەدا زۆر گرنگە بەردوام بیت لەسەر باس کردنی بابەتەکە. ھەست و ڕای خۆت دەرببڕە بە ھێمنی لەبارەی جنس کردن ھەروەھا ڕوونیش بکەوە بۆچی وا ھەست دەکەیت یاخود بۆچی وا بیر دەکەیەوە. وا چاکە ئەم دەستەواژیە بگوترێت لەگەڵ ھەرزەکارەکەت " ئەمن بێ ئومێدم لە بڕیاری تۆ لەبارەی جنس کردن، ھەروەھا من لەو باوەڕەنیم کە جنس کردن بۆ تۆ لەکاتی ئێستا تەندروست بێت یاخود ڕاست بێت، بەڵام بڕیار بڕیاری خۆتە، دەبێت خۆت بەرپرسیاریەتیەکان لە ئەستۆ بگری بە ترسناکی و بە جدی".\nھەرگیز ئافەرین لە ھەرزەکارەکەت مەکە بۆ کردنی جنس بە ڕێگای نایاسایی، ھەردەم باس لە مەترسیەکانی بکە.\n2336 جار خوێندراوه‌ته‌وه


پاپا دەگەڕێتەوە بۆ ڕۆما\nسەرۆکی عێراق لە فڕۆکەخانەی بەغدا ماڵاوایی لە پاپا دەکات\nپاپا فرانسیس، کۆتایی بە سەردانەکەی هێنا بۆ عێراق کە یەکەم سەردانی پاپایەکە لە مێژوودا بۆ عێراق و ئەم سەردانەش بەبێ هیچ گرفتێک بوو وێڕای نیگەرانییە ئاسایشییەکان و هەروەهاش ئەو نیگەرانیانەی بەهۆی شەپۆلی دووهەمی پەتای کۆرۆناوە لە وڵاتەکەدا هاتبوونە ئاراوە.\nلەم سەردانەی پاپادا بۆ عێراق ڕووبەرێکی زیاتر لە 1400 کیلۆمەتری ناو ئەو وڵاتەی بەسەرکردەوە و هاندانێک بوو بۆ کریستیانەکانی عێراق کە ژمارەیان بەرەو کەمبوونەوە دەڕوات و هەروەهاش دەستخستنە ناو دەستی موسڵمانە شیعەکان بوو، لەڕێی کۆبوونەوە لەگەڵ ئایەتوڵا عەلی سیستانی، ڕابەری باڵای شیعەکانی عێراق.\nپاپا لە کۆتایی سەردانەکەیدا و لە وتارێکدا ئاماژەی بەوە کرد "لەم ماوەیەی لەگەڵ ئێوەدا بووم، دەنگی خەم و مەخابنی ئێوەم بیست و هەروەهاش دەنگی هیوا و هاوسۆزیتانم بیست."\nهەر لەو وتارەیدا پاپا دەڵێت "ئێستا کاتی گەڕانەوەم بۆ ڕۆما نزیک بۆتەوە، عێراق هەمیشە لەناو دڵمدا دەبێت."\nلەو 3 ڕۆژی سەردانەیدا بۆ عێراق کە بەرنامەیەکی چڕ و پڕی هەبوو، پاپا زیاتر لە 6 وتاری پێشکەش کرد کە دەکرێت بگوترێت لە هەموو ئەو شارانەی سەردانی کردن و لە هەموو وتارەکانیشیدا جەختی لە خۆشەویستی و پێکەوەژیان دەکردەوە.\nلە بەغدا، ڕۆژی هەینی پاپا داوای کۆتاییهێنانی کرد بە توندوتیژی و بە توندڕەویی و داوای لە کاربەدەستانی وڵاتەکەش کرد تا کاری زیاتر بکەن بۆ بەرەنگاربوونەوەی گەندەڵی.\nپاپا فرانسیس، ئێزدییەکانی بە "قوربانیانی بێتاوانی دەستی دڕندایەتییەکی بێ مانا" ناودێر کرد پاش ئەو هێرشانەی ڕێکخراوە تێرۆریستییەکەی دەوڵەتی ئیسلامی لە ساڵی 2014دا کردیە سەر ئێزدییەکان.\nلە میانەی سەردانەکەیدا، پاپای ڤاتیکان لەو مەڕاسیمەی لە ناوچەی ئور کرا بۆ دیالۆگی ئاینەکان، لەگەڵ نوێنەرانی کەمایەتیەکانی تری ناو عێراقدا دیداری کرد.\nبڕوا وایە، پێغمبەر ئیبراهیم لە ئور لەدایک بووبێت.\nپاپا ڕۆژی شەممەش کۆبوونەوەیەکی پڕ بایەخ و بێ پێشینەی کرد لەگەڵ ئایەتوڵا عەلی سیستانی، ڕێبەری باڵای شیعەکانی عێراق کە دەڵێت "پێویستە کریستیانەکان مافی ژیانێکی ئاشتیانەیان هەبێت."\nپاپا فرانسیس تەواوی ڕۆژی یەکشەممەی لە باکوری عێراق بەسەربرد کە بە شەڕ وێرانبووە و لەوێش هاوسۆزی و پشتیوانی خۆی دەربڕی بۆ ئەو کریستیانانەی بەهۆی ڕووداوەکانەوە دووچاری بارێکی ناهەمواری دەروونی بوونەتەوە.\nپاپا دەڵێت "ئاوارەبوونی بە کۆمەڵی کریستیانەکان زیانێکی گەورە دەدات، نەک هەر لە تاکەکان و کۆمەڵگە دیاریکراوەکان، بەڵکو زیانی گەورەش لەو کۆمەڵگەیە دەدات کە لە پاش ئەوان دەمێنێتەوە."


هودا پار: دەبێت تورکیا واتای وشەکانی دۆست و دوژمن نوێ بکاتەوە\nهودا پار: دەبێت تورکیا واتای وشەکانی دۆست و دوژمن نوێ بکاتەوە\nبه رواری داگرتن : 2019-04-09 09:39\nناوەندی ھەواڵەكان - هودا پار لە ڕاگەیەندراوی هەفتانەی خۆی باسی لەوە کرد، دەبێت تورکیا دووبارە تەماشەی سیاسەتی ئاسایشی خۆی بکات و دەبێت واتای وشەکانی دۆست و دوژمن نوێ بکاتەوە.\nناوەندی گشتی هودا پار لە ڕاگەیەندراوی هەفتانەی باس لە بابەتی زیاد بوونی برسیەتی لە جیهان و هەڵبژاردنی وڵاتی جەزائیر و لووتکەی یەکێتی عەرەب لە وڵاتی تونس و لووتکەی ناتۆ لە واشنتۆن کرد.\nهوداپار لە ڕاگەیەندراوەکەی باسی لەوە کرد: بە پێی ڕاپۆرتی بەندی زانستی ئاسایشی خۆراک، لە ساڵی ٢٠١٨دا لە ٥٣ وڵات نزیکەی ١١٣ ملیۆن کەس بە برسیەتی دەژیان. نزیکەی دوو لە سەر سێی ئەو کەسانە لە ٨ وڵات دەژین: ئەفغانستان، کۆماری دیموکراتی کۆنگۆ، ئەسیۆپیا، نێجیریا، سودانی باشور، سودان، سوریا و یەمەن. باس لەوە دەکرێت بەهۆی گۆڕینی کەشوهەوا، شەڕ، کۆچ کەمبوونی خۆراک ڕوویداوە. لە بەرامبەر ئەو قەیرانی مرۆڤیە، سیاسەتی زلهێزی سیستەمی سەرمایەداری و نایەکسانی کە هەیە، پشت چاو دەکرێت و تەواوی چارەسەریەکان پەکیان دەکەوێت.\nلە بەردەوامی ڕاگەیەندراوەکە باس لە برسیەتی کە لە کیشوەری ئەفریقا هەیە کرا: ئەمڕۆ لە سیستەمی ئابووری جیهان ئەفریقا خاوەنی لە سەدا یەکی دەوڵەمەندیەکان نییە و ئەمریکای باکوور و ئەوڕوپا خاوەنی لە سەدا ٦٥ی دەوڵەمەندی جیهانن. هەروەها بە پێی لێکۆلینەوەیەک کە لە ساڵی ٢٠١٧ ئەنجام درا، ٤٢ کەسی دەوڵەمەندی جیهان لەگەڵ لە سەدا ٥٠ی تری جیهان دەوڵەمەندیان یەکسانە. بۆ چارەسەر کردنی ئەو کێشەی مرۆڤیە؛ کۆتای هاتنی شەڕەکان، تێکدان بە سیاسەتی هەناردە کردن، زیاتر کردنی شێوەی هاوکاری نێودەوڵەتی لە بەرامبەر کێشەکانی تەندروستی و خۆراکی سوودی دەبێت.\n"دەبێت وڵاتانی مسوڵمان هەرچی زووە سەبارەت بەو کێشەی مرۆڤایەتی کار بکەن"\nلە بەردەوامی ڕاگەیەندراوەکە باس لەوە کرا: لە جیهان چەندین یەکێتی و پەیمانی سیاسی و ئابووری و سەربازی هەیە. دەبێت بۆ تەواو کردنی برسیەتی لەو ٨ وڵاتە و گەشەدان بە وڵاتانی کە لە ژێر ستانداردی جیهانین دەبێت یەکێتی چالاکی لە بەرمابەر برسیەتی دروست بکرێت. لە شوێنێکی جیهان مرۆڤەکان لە ناو زیادەڕەویدانە و لە شوێنی تر لە ناو برسیەتیدانە ئەوە کێشەیەکی 'مرۆڤیە' لە جیهان. دەبێت جیهان بە تایبەتی وڵاتانی مسوڵمان هەرچی زووە سەبارەت بەو کێشەی مرۆڤایەتی کار بکەن.\nلە بەردەوامی ڕاگەیەندراوەکە سەبارەت بە دەست لە کار کێشانەوەی عبدالعزیر بوتەفلیقە و بەردەوام بوونی خۆپیشاندانەکان لە وڵاتی جەزائیر باس لەوە کرا: سەرئەنجامێکی ئەرێنیی خۆپشاندانەکان لە جەزائیر هەبوو کە لە مانگی شوبات بۆ دەربڕینی ناڕەزایەتی لە بەرامبەر بەربژێر بوونی دووبارەی عەبدوڵعەزیز بوتەفلیقە دەستی پێ کرد. سەرۆک کۆمار عبدالعزیز بوتەفلیقە هەروەها لەبەر داوای سوپا دەست لە کار کێشایەوە. لە ٦ ساڵی کۆتایدا لەبەر کێشەکانی نەخۆشیی بوتەفلیقە کەسانێک وڵاتیان بەڕێ دەبرد کە زۆربەیان سەرباز بوون. بۆیە دەست لە کار کێشانەوەی بوتەفلیقە بۆ کۆتای هاتنی خۆپیشاندانەکان بەس نەبوو. خۆپیشاندەرەکان دەیانوێت کەسانێک کە بەرپرسی کارەکانی نایاسایی و نائاسایی لە وڵات دەست لە کار بکێشنەوە.\nلە بەردەوامی ڕاگەیەندراوەکە باس لەوە کرا: زۆر ناخۆشە کە سەرۆک وەزیرانی جەزائیر ئەحمەد ئویەحیە خۆپیشاندانەکانی جەزائیر لەگەڵ سەرەتای ڕووداوەکانی سووریا قیاس کردوە. بەردەوام بوونی نائارامی دەرگای دەستوەرداری بێگانەکان دەکاتەوە و دەبێتە هۆکاری تارومار بوونی وڵات. بۆ بەردەوام بوونی ئارامی لە جەزائیر دەبێت ئەو قۆناغەی هەیە بۆ ئەوەی ببێتە بۆ سوودی گەڵ دەبێت گرانی سوپا لە سیاسەت کەم بکرێت و هێزەکانی ئاسایش لە بەرامبەر خۆپشاندەرەکان توند نەبن و خۆپشاندەرەکانیش بە شێوەیەکی ئاشتەوایی داواکانیان بە زمان بێنن. قەیرانی مرۆڤی و سیاسی و ئابووری کە لەو ناوچانەی شەڕ تێدایە دیارە. بۆیە دەبێت لایەنەکان بە میانە ڕەوی کار بکەن.\nلووتکەی یەکێتی عەرەب\nلە بەردەوامی ڕاگەیەندراوەکە سەبارەت بە ٣٠مین لووتکەی سەرۆکانی یەکێتی عەرەب باس لەوە کرا: ٣٠یەمین لووتکەی سەرۆکانی یەکێتی عەرەب لە وڵاتی تونس بەڕێوە چوو. لە کۆبوونەوەکە باس لەوە کرا، بڕیاری ئەمریکا سەبارەت بە ناساندنی دەستهەڵاتداری سەهیۆنیەکان لە بەرزاییەکانی جۆلان دژ بە یاساکانی نێودەوڵەتیە و دەبێت خاوەنداری دۆزی فەلەستین بکرێت. بەڵام باس لە سەپاندنی سزایەک بۆ سەر ڕێژێمی داگیرکەر و ئەمریکا نەکرا. بەژداربووانی لووتکەکە تەنها بە شێوەیەکی سمبۆلی باس لە بابەتی فەلەستینیان کرد و دەستیان بە قۆناغی ئاسایی بوون لەگەڵ ڕژێمی داگیرکەریان کردوە. هەروەها بانگێشتی حوسیەکان کرا تاکو پەیڕەوی لە ئاگربەست لە یەمەن بکەن. هەروەها لە لووتکەکەی بانگێشت بۆ چارەسەری سیاسی لە لیبیا کرا، حەفتەری کە سعودیە پشتگری دەکات دەستی کرد بۆ ئەنجام دانی ئۆپڕاسیۆن بۆ سەر ترابلۆس.\nلە بەردەوامی ڕاگەیەندراوەکە باس لەوە کرا: لە لووتکەکە باس لە چالاکیەکانی تورکیا و ئێران لە ناوچەکە کرا. ڕخنەی دەستوەرداری دوو وڵات لە کێشەکانی ناوچەکە کرا و باس لە سیاسەتی مەزهەبی ئێران کرا. دەبێت ئەو لووتکەیە بۆ چارسەری بوا بەڵام ئەو وتانە لە کاتێک کە کێشەکان و دووبەرەکیەکان زۆر بووە دەبێتە هۆکاری زیاتر تێک چوونی ناکۆکی لە ناوچەکە. یەکێتی عەرەب بەو بێ دەنگیە سیاسەتی بڵاو کردنەوەی سەهیۆنیەکان یاسای کردوە و ئازایەتیێکی گەوڕە بە سەهیۆنیەکان داوە. ئەگەر دەخوازرێت ئارامی لە وڵاتانی کە شەڕ و برسیەتی تێدایە دروست بکرێت، دەبێت لەو وڵاتانە کۆتای بە چالاکیەکان بێنن و کۆتای بە پشتگری سیاسی و مادی بێنن و دەستیان بە ڕیگایەکی میانەڕۆ بکەن.(İLKHA)\nبليته كان هودا پار ڕۆژەڤ


رێوڕەسمی کۆتایی خولی فێرکاریی زمانی کوردی لە مەریوان بەڕێوەچوو\n23:33 - 27 خەرمانان 2714\nکوردستان میدیا: خولێکی فێرکاریی زمانی کوردی لە شاری مەریوان بە هاوکاری سێ ناوەندی فەرهەنگی ـ ئەدەبی بەڕێوەچوو و لە کۆتاییدا بە بەشدارانی سەرکەوتووی ئەو خولە فێرکارییە بڕوانامە و خەڵات پێشکەش کرا.\nبەپێی راپۆرتی ماڵپەڕی کوردستان میدیا، ئەنجومەنی فەرهەنگی ــ هونەریی ڤەژین، ئەنجومەنی فەرهەنگی ـ زانستی رۆنان و ئەنجومەنی فەرهەنگی ـ ئەدەبیی مەریوان، سێ ناوەند بوون کە بە بەشداری خوازیاران لە بەڕێوەبردنی خولی زمانی کوردی رۆڵی سەرەکییان بووە.\nلە رێوڕەسمی کۆتایی ئەم خولە فێرکارییە کە رۆژی سێشەممە رێکەوتی ٢٥ی خەرمانانی ١٣٩٣ی هەتاوی لە ساڵۆنی کۆڕی فەرهەنگی ـ هونەریی مەریوان بەڕێوەچوو، لە دەسپێکدا پەیامی سێ ناوەندی ئەدەبی ـ فەرهەنگی لەلایەن لەیلا سەمەدیـەوە خوێندرایەوە.\nپاشان، ئەنوەر رەوشەن یەکێک لە نووسەر و چالاکیی فەرهەنگی لە بواری زمانی کوردی چەند وتەیەکی پێشکەش کرد.\nبەشێكی دیکە ئەم کۆڕە بە پێشکەش کردنی پەیام لە لایەن ناسێح باخیشی، نوێنەری ئەنجومەنی فەرهەنگی ـ زانستی رۆنان و چەند وتەیەکی محەممەد کەریمی لە سەر ئاماری قوتابیان و خولی زمانی کوردی تەرخان کرابوو.\nپێشکەش کردنی چەند قسەیەک لەلایەن شوعەیب دانیش‌پەژووه لە سەر چۆنیەتی فێرکاری و چەند گرتەیەکی ڤیدیۆیی لە سەر بەڕێوەچوونی کلاسەکانی ئەنجومەنی فەرهەنگی ـ هونەریی ڤەژین ئەو بەشانە بوون کە دواتر پێشکەش کران.\nبەپێی راپۆرتی گەیشتوو لە ساڵۆنی کۆڕی فەرهەنگی ـ هونەریی مەریوانەوە لە درێژەی ئەم رێوڕەسمەدا سرودیک بە نێوی خوایە وەتەن ئاوا کەی لەلایەن سنوور ئەمانی و نسار برزویی پێشکەش کرا.\nهەروەها چەند پارچە شێعر لەلایەن ژینو ئەنوەری و هێمن رەحیمی پێشکەش کران.\nلە نێوئاخنی ئەم رێوڕەسمەدا، دوکتور حامد کۆنەپۆشی، فەرهاد راوش، آرام فەتحی، شەیدا باسامی، لەیلا سەمەدی، شوعەیب دانش‌پەژوو، ناسح باخیشی، خالد یوسفی خەڵاتیان پێشکەش کرا.\nهەروەها بە بەشدارانی سەرکەوتووی خولی فێرکاری زمانی کوردی بڕوانامەی دەرچوون لە خولەکە پێشکەش کرا.\nبە وتەی سەرچاوەیەکی ئاگادار، ناوەندە ئەمنییەتیەکانی رێژیمی ئێڕان چەندین جار و بەچەند شێوەیەکی جۆراوجۆر پێشگیریان لە دەرکردنی مۆلەتی بەڕێوبردنی ئەم کلاسانە کردووە بەڵام بە هەوڵی بەڕێوەبەرانی، ئەو خولە بە سەرکەوتووییەوە بەڕێوەچوو.


ئێستا دەزانین "پەنجەی پرونی" واتە چرچ بوونی پەنجە، بەهۆی بچووكبوونەوەی خوێنبەرەكانەوە دروست دەبێت، كاتێك لە ئاودا دەشۆیت، كۆئەندامی دەمارەكانت پەیامێك دەنێرێت بۆ خوێنبەرەكانت بۆ ئەوەی بچووك ببنەوە، جەستەت وەڵام دەداتەوە بە ناردنی خوێن بۆ دوور لە ناوچەكە، هەروەها لەدەستدانی قەبارەی خوێن دەبێتە هۆی تەنكبوونەوەی خوێنبەرەكانت، پێستەكە بەسەریاندا دەچەمێتەوە و ئەمەش دەبێتە هۆی چرچ و لۆچی پێست.\nبۆچی كاتیك دەست وقاچەكانمان نوقم دەكەین لە ئاودا ،تەنها سەرپەنجەكانی دەست و قاچمان چرچ دەبێت؟\nبۆچی ئەمە ڕوونادات لە بەشەكانی دیكەی جەستەدا؟\nئایا تەنها بەهۆی شێوەی كاری لەشمانەوەیە، یان چیرۆكێكی تری لە پشتە؟\nسەرنجت داوە كاتێك خۆت دەشۆیت یان دەست و قاچەكانت نوقم دەكەیت لە ئاودا، دوای چەند دەقەیەك سەری پەنجەكانت چرچ دەبن.\nكاتێك دەست و قاچت نوقم دەكەیت لە ئاودا كونیلەكانی سەر پەنجەت دەكرێنەوە، بەوهۆیەوەش لەو كونیلانەوە چینی سەرەوەی پێست بە ئاو دەئاوسێت.\nكە سەری پەنجەكانت دەئاوسێت دەمارەخانەكان لە وەڵامی ئەو ئاوسانەدا وادەكەن مولولە خوێنەكان بچوك ببنەوە، بەمەش لەو شوێنەی جەستەماندا ناردنی خوێن كەمدەبێتەوە، بەمەش پێستەكە بەسەریەكدا دەچەمیتەوە وچرچ دەبێت.\nبەڵام ئایا لێكۆڵینەوە زانستیەكان چی دەڵێن لەم بارەیەوە؟\nكاتێك سەری پەنجەكان وقاچ وای لێدێت تایبەتمەندیەكی نامۆ پەیدادەكات ئەویش ئەوەیە كەباشتر دەتوانین لەناو ئاودا شتەكان بەدەستمان بگرین،یان باشتر دەتوانین بەناو ئاودا یان لەشوێنی تەڕدا قاچمان بتوانێت بەسەر بەردەكانی ناو ئاودا بڕۆین.\nكەواتە وادەردەكەوێت بەهۆكاری دەستكەوتنی خۆراك وخۆگونجاندنی مرۆڤ لە نا وئاودا ئەم تایبەتمەندیەمان بۆ درووست بووبێت.\nئەوەی جێگەی سەرنجە ئەم سیفەتە لە قاچ ودەستەكانماندا زیاتر و زوتر لە ئاوی سازگاردا ڕوودەدات،\nلە ئاوی سوێردا كاتیكی زیاتری دەویت.\nئەمەش دەكرێت یەكێك بێت لە هۆكارەكانی گونجاندنی مرۆڤ لە ئاو سازگارەكاندا.


دیوە شاراوەكەی ڕێكەوتنەكەی گۆڕان و پارتی، گۆڕان بەم قیادەیەی ئێستایەوە دەستەمۆیە بۆ سیاسەتەكانی پارتی - متمانە\nدیوە شاراوەكەی ڕێكەوتنەكەی گۆڕان و پارتی، گۆڕان بەم قیادەیەی ئێستایەوە دەستەمۆیە بۆ سیاسەتەكانی پارتی\nڕەشەمێ 20, 2019 1512\nدووەم: بزوتنەوەی گۆران بەردەوام ڕەخنەی گرتوە لەم شێوە تاک لایەن و ئینشائیەی ڕێکەوتن لەگەڵ حیزبەکانی تردا، ئەگەر ھەرحیزبێکی تر ئەم کارەی ئێوەی بکردایە، راگەیاندنەکەتان و گەنجە شەھادەدارەکانتان ئێستە چیاندەکرد و چیاندوەت؟! یەکێک لە ڕەخنەکان لە بزوتنەوەی گۆران پۆپۆلیسیزمە، لەڕاستیدا، بەم ڕێکەوتنە، بڕیاربەدەستانی ئێستەی گۆران سەلمانتان کەگۆران پۆپۆلیستە بەپلەی ئیمتیاز.\nکۆمپانیای وشە بوەتە حیزب لەناوحیزبداو زۆربەی دامەزراوەکانی بزوتنەوەکە بونەتە کارتۆنی، تەنانەت خانەی ڕاپەڕاندن ناتوانێت پەیڕەوێکی ناوخۆی هەبێت، ئیتر چۆن دەتوانێت کاری گەورە بۆ دەرەوەی بزوتنەوەکە ئەنجامبدات.\nپێنجەم: زەحمەت نەبێت دەتوانن پێمان بڵێن جیاوازی نێوان ھێمن ھەورامی و مونا قەھوەچی لەمەسەلەی پارتیبوندا چییە و کامەیە؟! ئەگەر دوەمیان لە یەکەمیان پارتیتر نەبێت کەمتر نییە. ئێوە دەزانن پارتی خەریکی چ یارییەکە و ئێوە چۆن بە کورتبینییەکی سیاسیی گەورەوە لەو یارییەوە گلاون؟ لەماوەی ٢٧ ساڵی ڕابردودا، ئەوە یەکەمین جارە پارتی ھەرسێ ئەندامەکەی دەستەی سەرۆکایەتی پەرلەمانی لابێت؟!.


منداڵە خۆشەویستەکان: دیلان و دانادوو هاوڕیێ گیانی بە گیانی یەکتریی بوون، هــەردووکیان پێکەوە بــە ناوچەیەکی لماوی چۆڵدا دەڕۆیشتن. پاش دەمەقاڵێیەک، لە یەک زویر بوون و دیلان هەتا توانی زللەیەکی زۆر قایمی لە دانا سرەواند. جا لەگەڵ ئەوەشدا جێگای زللەکەی دەکزایەوە و زۆر ئازاری هەبوو، بەڵام دانا بێدەنگبوو، هیچ کاردانەوەیەکیشی بەرامبەر بە دیلان نەبوو ، تەنها لەسەر لمەکەی بەردەمیان بە گەورەیی نووسی: (ئەمڕۆ خۆشەویسترین هاوڕێم زللەیەکی زۆر قایمی لێدام). پاشان لە ڕۆیشتندا بەردەوامبوون تا گەیشتنە کەناری ئاوێکی زۆر قوڵی لە خوڕ ، هەردووکیان بڕیاریاندا تۆزێک مەلەی تێدا بکەن. دانا لە ناوەڕاستی ئاوەکەدا قاچەکانی لە چەند ڕەگێک گیرا و شڵپەشڵپ خەریکبوو بخنکێت . کاتێک دیلان ئەوەی بینی گورج چوو بە هانای داناوە و ئازایــانــە لـــە خنکاندن ومـردن ڕزگاریکرد . پاش ئەوەی دانا بە هۆشی خۆیدا هاتەوە، زۆر سوپاسی دیلانی کرد و ئنجا چوو لەسەربەردێکی گەورەی کەناری ئاوەکە بە جوانی نووسی: (ئەمڕۆ خۆشەویسترین هاوڕێم لە مردن ڕزگاریکردم).\nدیلان کە ئەوەی بینی زۆر سەری لە هاوڕیێ کەی سوڕما ، بۆیە ڕوویکردە دانا و وتی: (باشە ئەوە بۆچی یەکەمجار، کە زللەکەم لێدای لەسەر لمەکە نووسیت، کەچی ئێستا لەسەر ئەو بەردەگەورەیە دەنووسیت؟). داناش لە وەڵامدا وتی: (دیلان گیان ،کاتێک کەسێک ئازارمان دەدات، ئەوا پێویستە لەسەر لـم بینووسینەوە، چونکە شەپۆل و شنەی هەوای لێبوردن، زۆر زوو دەیسڕێتەوە و هیچ ئاسەوارێکی ناهێڵێت، بەڵام کاتێک کەسێک چاکەیەکمان لەگەڵدا دەکات، ئەوا پێویستە لەسەر بەرد بینووسینەوە، چونکە شەپۆل و تەوژمی زریان و باوبۆران چەند بەهێزیش بن، ئەوا مەحاڵە بتوانن بیکوژێننەوە و هەمیشە وەک خۆی بە جوانی و پاکی لە ناخماندا دەمێنێتەوە).\nدیلان بەو وەڵامە جوانەی دانا زۆر شەرمەزار بوو، بۆیە گورج چوو دەستیکردە ملی دانا و داوی لێبوردنی لێکرد و وتی: سوپاس بۆ تۆی خۆشەویست، کە ئەمڕۆ فێری وانەیەکی ئێجگار بەنرخ و جوانتکردم.\nپیاوێک بە چراوە.\nمنداڵە زیرەکەکان : ڕۆژێک لە ڕۆژان لە گوندێکی پچکۆلەی ئاوەداندا، پیاوێک بە تەنها دەژیا ، بەڵام بە داخەوە ئەم پیاوە نەیدەتوانی هیچ شتێک ببینێت ، چونکە هەردوو چــاوەکــانی کـوێـربـوون. جا هەر کاتێک بەشەو بهاتایەتە دەرەوە، چرایەکی ڕووناکی لەگەڵ خۆیدا دەگێڕا.\nشەوێکیان ، کە زۆر تاریکبوو لە میوانی خێزانێک دەگەڕایەوە بۆ ماڵی خۆیان، بە لای چەند گەنجێکدا تێپەڕی . کاتێک گەنجەکان چراکەیان بە دەست ئەم پیاوە نابینایەوە بینی، کەوتنە پێکەنیین و گاڵتە پێکردن پێی. یەکێکیان وتی: (ئەرێ مامە گیان ، خۆ تۆ لای خۆت کوێریت و هیچ نابینێت، جا توخوا پێم ناڵێیت ئەو چرایەت بۆ هەڵگرتووە؟). پیاوەکەش لە وەڵامدا وتی: (بەڵی ڕاستە من کوێرم و هیچ شتێک نابینم، بەڵام ئەوی ڕاستی بێت، ئەم چرا ڕووناکەم بۆ کەسانی بێ ئاگاو و نەزانی وەک تۆ هەڵگرتووە، کە لەوانەیە بە دوو چاوی ساخەوە کەسێکی نابینای وەک من نەبینی و خۆتم پێدا بکێشیت و تووشی زیان و ئازارم بکەیت، جا ئێستا تێگەیشتیت بــۆچــی ئـــەم چــرایــەم هــەڵــگرتووە؟).\nپیاوە نابیناکە بەم وەڵامە زۆر جوانەی ، هەموو گەنجەکانی تەریقکردەوە و دەستبەجێ چوون داوای لێبوردنییان لێکرد.\nجا منداڵە ئازیزەکان: پەندی ئەم چیرۆکە لە وەدایە، ئێمە نابێ بەر لە تێگەیشتنی ڕاستییەکان بڕیاربدەین. بۆیە پێویستە فێربین بە دواداچوون بۆ ڕاستییەکان بکەین و ئنجا بڕیاری خۆمان بدەین.


کێبەرکێی شیکاریی دراوەی ئێڵ تی پی پی\nئۆتۆنۆمی یان مافی چارەی خۆنووسین چەمکێکی ئاکاریی و سیاسی و فەلسەفییە. لەو دەقانەدا، بریتییە لە توانای تاکەکەسێکی ئاوەزمەند بۆ بڕیاردانێکی ناسەپێنراوی خۆویست. لەفەلسەفەی ئاکاریی و سیاسیدا، ئۆتۆنۆمی زۆربەی جار بەکاردێت وەک بنەمایەک بۆ یەکلاکردنەوەی ...\nئالبانیا یان ئەلبانیا ، بە فەرمی: کۆماری ئالبانیا بە زمانی ئالبانی: Republika e Shqiperise)، وڵاتێکە لە ناوچەی باڵکان لە ئورووپادا. وڵاتی مۆنتینیگرۆ دەکەوێتە باکوری رۆژئاوای وە ھەروەھا کۆسۆڤۆ لە باکوری رۆژھەڵاتی، وە مەقدوونیا لە رۆژھەڵات و یۆنانی ...\nکۆماری ئافریقای باشوور وڵاتێکە کەوتووەتە باشووریترین شوێنی ئافریقا کە ٢،٧٩٨ کیلۆمەتر کەنارەی ھەیە لەسەر شازەریای ئەتڵەس و ھێند. لە باکوورەوە لەگەڵ نامبیا و بۆتسوانا و زیمباوە، و لەلای ڕۆژئاواوە لەگەڵ مۆزامبیک و سوازیلەند ھاوسێیە. ئافریقای باشوور ...\nئیتالیا بە فەرمی کۆماری ئیتالیا وڵاتێکە لە باشووری ئەورووپا و ئەندامی یەکێتیی ئەورووپا. پایتەختەکەی شاری ڕۆمایە و دوو وڵاتی بچووکی سەربەخۆی ڤاتیکان و سان مارینۆی تێدایە. ئیتالیا لە باکوورەوە لەگەڵ فەڕانسە، سویس، ئوتریش و سلۆڤێنیا ھاوسنوورە.\nبەپێی ئامارەکانی ساڵی ٢٠١٤ ژمارەی دانیشتوانی وڵاتی ئەستۆنیا ١,٢٨٣,٧٧١ کەس بووە کە دەکاتە ٠.٠٢ لەسەدی ڕێژەی خەڵکی جیھان. تەمەنی مام‌ناوەندی خەڵکی ئەم وڵاتە ٤١.١ ساڵە. ھەروەھا ٧٠ لەسەدی دانیشتوانی وڵات لە شارەکان دەژین.\nئیسرائیل ، بەفەرمیی دەوڵەتی ئیسرائیل ، دەوڵەتێکە دەکەوێتە رۆژئاوای ئاسیاوە، ئەکەوێتە سەر کەناری رۆژئاوای دەریای ناوەڕاست، لەباکوورەوە ھاوسنوورە لەگەڵ لوبنان، لە باکووری رۆژئاواوە لەگەڵ سوریا و لە رۆژھەڵاتەوە لەگەڵ زیفەی رۆژئاوایی ی فەلەستین و ئەر ...\nبەپێی ئامارەکانی ساڵی ٢٠١٤ ژمارەی دانیشتوانی وڵاتی بولگاریا ٧,١٦٧,٩٩٨ کەس بووە کە دەکاتە ٠.١٠ لەسەدی ڕێژەی خەڵکی جیھان. تەمەنی مام‌ناوەندی خەڵکی ئەم وڵاتە ٤٣.٢ ساڵە. ھەروەھا ٧٥ لەسەدی دانیشتوانی وڵات لە شارەکان دەژین.\nبەپێی ئامارەکانی ساڵی ٢٠١٤ ژمارەی دانیشتوانی وڵاتی بەنگلادێش ١٥٨,٥١٢,٥٧٠ کەس بووە کە دەکاتە ٢.١٩ لەسەدی ڕێژەی خەڵکی جیھان. تەمەنی مام‌ناوەندی خەڵکی ئەم وڵاتە ٢٥.٤ ساڵە. ھەروەھا ٣٠ لە سەدی دانیشتوانی وڵات لە شارەکان دەژین.\nپاکستان یان بە شێوەی غەرمی، کۆماری ئیسلامیی پاکستان ، وڵاتێکە لە باشووری ئاسیا. ١٬٠٤٦ کیلۆمەتر کەنارەی ھەیە لەسەر دەریای عەرەبی و کەنداوی عومان لە باشووری خۆیدا؛ لە باکوور لکاوە بە ئەفغانستان، لە ڕۆژاوا بە ئێران و لە ڕۆژھەڵات بە ھێند و لە باکووری ...\nپورتوگال وڵاتێکە لە کیشوەری ئەورووپا و ھاوسنوورە لەگەڵ ئیسپانیا. پایتەختەکەی لیسبۆنە. پایتەخت: لیسبۆنە. ڕووبەر: ٩٢،٣٩١ کم٢. گەورەترین شار: لیسبۆنە. ژمارەی دانیشتوان: ١٠،٥٦٦،٢١٢ کەس لەسەرژمێری ٢٠٠٥دا. زمانی سەرەکی: پورتوگالی.\nپۆڵەندا یان پۆڵۆنیا ، بە فەرمی کۆماری پۆڵەندا وڵاتێکە لە ناوەڕاستی ئەورووپا.لەگەڵ ئەڵمانیا، چیک، سلۆڤاکیا، ئۆکرانیا، بیلاڕووس و لیتوانیا ھاوسنوورە. ڕووبەری پۆڵەندا ٣١٢،٦٧٩ کیلۆمەتری چوارگۆشەیە و دانیشتووانی پۆڵەندا زیاتر لە ٣٨،٠٠٠،٠٠٠ کەسن.\nپەنەما یان پاناما ، بە ڕەسمی کۆماری پەنەما وڵاتێکی کیشوەری ئەمەریکایە. پایتەختەکەی پەنەماسیتییە. دانیشتوانی ئەم وڵاتە بریتین لە سێ ملیۆن و چوارسەد هەزار کەس، زمانی فەرمی زمانی ئیسپانییە و دراوەکەیان بالبۆوای پەنامی و دۆلاری ئەمریکییە. پانام لە سا ...\nپیروو یان ڕەسمییانە کۆماری پیروو وڵاتێکە لە ڕۆژاوای باشووری ئەمریکا. پیروو ھاوسنوورە لەگەڵ ئیکوادۆر لە باکوورییەوە، کۆلۆمبیا لە ڕۆژھەڵاتییەو، بۆلیڤیا لە باشووری ڕۆژھەڵاتییەوە، چیلی لە باشوورییەوە و ئۆقیانووسی ئارام لە ڕۆژئاوایەوە. پایتەختی پیروو ...\nتانزانیا بە فەرمی کۆماری یەکگرتووی تانزانیا وڵاتێکە لە کیشوەری ئەفریقا. پایتەختەکەی دۆدۆمایە، و ژمارەی دانیشتوانی ٥١ میلیۆن کەسن و گەورەترین شار داریسلامە.\nجەزائیر ، بە فەرمی کۆماری دیموکراتیکی گەلی جەزائیر وڵاتێکە لە کیشوەری ئەفریقا. پایتەختی ئەم وڵاتە شاری ئەلجەزیرەیە.\nچیلی ، بەفەرمی کۆماری چیلی وڵاتێکی سەربەخۆی لاتینییە لە ئەمریکای باشوور. لەبەشی ڕۆژاوای باشووری کیشوەری ئەمریکای باشوور، بەدرێژاییی ٤٨٢٨ کیلۆمەتر سنووری ئاویی ھەیە بەسەر کەناراوەکانی ئۆقیانووسی ئارام. پێروو کەوتۆتە باکوری، بۆلیڤیا کەوتۆتە باکوری ...\nڕۆمانیا) وڵاتێکە لە کیشوەری ئەورووپا. پايته‌ختى ه ، رووبارى دانووب به باشوورى خاكه‌كه‌يدا ره‌ت ده‌بێت. هه‌ڵكه‌وتى رۆمانيا له ناو جغزى ولاتانى به‌لكانه‌و كه‌وتۆته باكووريه‌وه. ده‌لتاى دانووب له ناو خاكى رۆمانيادا ده‌رژێته ده‌رياى ره‌ش. چياك ...\nکۆماری سێنیگال یان سێنیگال وڵاتێکە لە ڕۆژئاوای ئەفریقا. ڕووبەری سێنیگال دەکاتە ١٩٦٬٧٢٢کم چوارگۆشە و دانیشتوانی سینگال دەکاتە ١٣٫٦ میلیۆن کەس. پایتەختی وڵاتەکە شاری داکارە، دانیشتوانی داکار دەکاتە ٢ میلیۆن کەس. سێنیگال دەکەوێتە ئەوپەڕی خۆرئاوای ئە ...\nکۆماری سیەرالیۆن ، یان سیەرالیۆن وڵاتێکە ڕۆژئاوای ئەفریقا، کەناری ئۆقیانووسی ئەتلانتیک. سیەرالیۆن هاوسنوورە لەگەڵ گینێ لە باکوورەوە و لێبێریا لە باشووری ڕۆژهەڵات. سیەرالیۆن ئاووهەوایێکی خولگەیی هەیە و سرووشتی جۆراوجۆری هەیە لەوانە ساڤانا و دارستا ...\n48°51′N 2°21′E کۆماری فەڕەنسا یان فەڕەنسا بەفەڕەنسی پێی دەوترێت République française یان France، وڵاتێکە دەکەوێتە ئەوروپای خۆراوا ئەم وڵاتە لەکۆمەڵێک دوورگە و زەویی دوای دەریاکان کە دەکەونە کیشوەری ترەوە پێک ھاتووە. فەڕەنسا لە دەریای "سپیی ناوەڕا ...\nفینلاند بە فەرمی کۆماری فینلاند ، یەکێکە لە وڵاتەکانی ئەوروپییە سکاندیناڤییەکان کە دەکەوێتە باکووڕی کیشوەری ئەورووپاوە. ئەم وڵاتە لە ڕۆژھەڵاتەوە لەگەڵ ڕووسیا، لە باکوورەوە لەگەڵ نۆرویژ و لە ڕۆژئاواوە لەگەڵ وڵاتی سوید ھاوسنوورە. پایتەختی فینلاند ش ...\nکامیروون یان کامروون ، بە ڕەسمی کۆماری کامیروون وڵاتێکە لە کیشوەری ئەفریقا. پایتەختی ئەم وڵاتە شاری یائوندێیە.\nکرواتیا بە فەرمی کۆماری کرواتیا بریتییە لە کۆمارێکی پەڕلەمانی دەکەوێتە باشووری ڕۆژھەڵاتی ئەورووپا. پایتەختەکەی و گەورەترین شاری بریتییە لە زاگرێب. ڕووبەری کرواتیا ٥٦٬٥٩٤ کیلۆمەتر چوارگۆشەیە، وە ھەروەھا ژمارەی دانیشتوانی وڵاتی کرواتیا ٤٬٢٧٢٬٠٤٤ کە ...\nکۆتدیڤوار بە فەڕەنسی و وڵاتی دانە فیل بە کوردی. وڵاتێکە دەکەوێتە ڕۆژئاوای ئەفریقاوە ولەسەر کەنارەکانی زەریای ئەتڵەسی نێوان ھەردوو بازنەی پانی ی باکوری ھێڵی یەکسان و ھەردوو ھێڵی درێژی ی خۆرئاوای گرنج. وە لە ڕۆژھەڵاتەوە غانا و لە ڕۆژئاواوە غینیا و ...\nکۆریای باشوور بە فەرمی کۆماری کۆریا وڵاتێکە لە ڕۆژھەڵاتی کیشوەری ئاسیا. پایتەختەکی شاری سیئۆلە. کۆریای باشوور تەنیا ھاوسنوورە لەگەڵ وڵاتی کۆریای باکوور وە سنوورەکانی دیکەشی لەگەڵ زەریاکانە. بەپێی ئامارەکانی ٢٠١٤ ژماری دانیشتوانی وڵاتەکە ٥١٫٣ میلی ...\nکۆریای باکوور بە فەرمی کۆماری دیمۆکراتی گەلی کۆریا وڵاتێکە لە ڕۆژھەڵاتی کیشوەری ئاسیا. پایتەختەکی شاری پیۆنگیانگە. ناوی وڵات/ کۆماری دیموکراتی میللی کۆریای باکور\nکۆسۆڤۆ ، بە زمانی سربی ، بە ئەلبانی ، وێستگەی ناکۆکی سیاسی نێوان سربیا و ئەڵبانیا بوو بە ھۆی زۆری دانیشتوانە ئەلبانییەکەی و داواکردنی ئەلبان بۆی، ھەتاکو پەرلەمانی کۆسۆڤی بە کۆی دەنگ سەربەخۆییان ڕاگەیاند لە ساڵی ٢٠٠٨ و پرشتینایان کردە پایتەخت.\nکۆلۆمبیا ، بە فەرمی کۆماری کۆلۆمبیا وڵاتێکە لە کیشوەری ئەمریکا. پایتەختەکەی بۆگۆتایە. جەماوەری ٥١ ملیۆن کەسن. پاناما لە باکووری خۆراوای ئەو وڵاتەیە و ڤەنزوێلا لە خۆرھەڵاتەوە و بەڕازیل و پێرۆ و ئەکوادۆر لە باشوورەوە دەوریان داوە، کەنارەکانی کەوتوو ...\nگابۆن ، ڕەسمییانە کۆماری گابۆن وڵاتێکە لە کەنار ڕۆژئاوای ئەفریقای ناوەندی. گابۆن ھاوسنوورە لەگەڵ کۆماری کۆنگۆ، کامیروون و گینێی ئیستوایی. لە ڕۆژئاوادا، گابۆن ھاوسنوورە لەگەڵ کەنداوی گینێ. پایتەختی وڵاتەکە شاری لیبرێڤیلە. بەھۆی زۆری نەوت لە وڵاتەک ...\nگانا بە ڕەسمی کۆماری گانا وڵاتێکە لە کیشوەری ئەفریقا. پایتەختی ئەم وڵاتە شاری ئاکرایە. گانا یەکێک بوو لە موستەعمەرەکانی ئینگلستان بەڵام بە سەرکردایەتی کوامێ نکروما سەربەخۆیی وەرگرت.\nگورجستان وڵاتێکە کە دەکەوێتە ناوچەی قەوقاز، لەنێوان ئەورووپا و ئاسیا. بە گشتی وڵاتانی جیھان ئەم وڵاتە بە جۆرجیا دەناسن بەڵام لە ئێران و وڵاتە تورک رەگەزەکان بە گورجستان ناوی دەھێنرێت. بەڵام ھاوڵاتیانی گورجستان بە وڵاتەکەی خۆیان دەلێن ساکارتوێلۆ ...\nگینێی ئیستوایی ، بە ڕەسمی کۆماری گینێی ئیستوایی وڵاتێکی چکۆلەیە لە کیشوەری ئەفریقا. پایتەختی ئەم وڵاتە شاری مالابۆیە.\nبەپێی ئامارەکانی ساڵی ٢٠١٤ ژمارەی دانیشتوانی وڵاتی لاتڤیا ٢,٠٤١,١١١ کەس بووە کە دەکاتە ٠.٠٣ لەسەدی ڕێژەی خەڵکی جیھان. تەمەنی مام‌ناوەندی خەڵکی ئەم وڵاتە ٤١.٦ ساڵە. ھەروەھا ٦٨ لەسەدی دانیشتوانی وڵات لە شارەکان دەژین.\nلەڕووی جوگرافیادا دەکەوێتە باشووری ڕۆژئاوای ئاسیاوە لە ڕۆژاوا دەریایی ناوەڕاستە و لەڕۆژھەڵاتیشەوە بەستراوە بە زنجیرە چیا و وڵاتی فەڵەستین یاخوود ئیسرائیل.


دووکەڵ کێشان لە ڕوانگەی خاوەن شەرع‌و زانایانی ئیسلامەوە - سعدی مرادی\nخانه/اصول/فقه/دووکەڵ کێشان لە ڕوانگەی خاوەن شەرع‌و زانایانی ئیسلامەوە\nسیگار کشیدن از نظر بزرگان اسلام\nسعدی مرادی Send an email ۱۷ بهمن ۱۳۹۷\nبۆ قورئان‌و فەرموودە باسی تووتنیان نەکردوە؟ 🌿\nو” ئەوە کە بوترێ قورئان‌و حەدیس باسی تووتنیان نەکردوە وەک لەلایەکەوە ڕاستە، لە ڕوانگەیێکی‌ترەوە هەڵەیە کە دیارە هیچ نەماوەو نییە کە لە ئایەت‌و حەدیسەوە بۆ زانایان بۆ زانایان حوکمەکەی نەزاندرێ وەک لە دوایی‌دا باسی لێ‌دەکەین بەڵام کە بە تایبەتی ناوی نەهاتوە لەبەر ئەم هۆیانەن”\n۱ـ گەر خودای زانا بە تایبەتی نێوی تووتن‌و ەموو شتێکی ڕەواو ناڕەوای بۆ هەتاهەتایە بهێنایێ دەبوایە قورئان چەند بەرابەر درێژتربێ لەوەی کە هەیە، جا بۆ خەڵکی ئەو سەردەمە بێ ئامڕازو کەرەسە دەکرا ئەو هەموە وەنووسن‌و لەبەر کە؟\n۲ـ خودای گەورە ئەوەی ڕووداو پێویستی ڕۆژ بووە لەوبارەوە بە ڕووکی دواوە تا خەڵکی لەبەدبەختی ڕزگاربێ بەڵام بەشێوەیێکی وا ئیتری نادیاریشی پێوە بزاندرێ وەک لەنێو هێنانی ئارەقەوە هەرچی ئاوە زوو بگۆرێ نارەواییەکەی دەردەکەوێ.\n۳ـ تووتن دوای چەن سەدە دوا هاتنی ئیسلام لە لایەن ئەمریکاو ئینگلیسەوە کەوتۆتە وڵاتانی ئیسلامی کەوابوو پێویست نەبوە ناو هێنانی لە کاتی هاتنی قورئان‌و ژیانی پێغەمبەری ئازیزا (دخ).\n۴ـ گەر خوای مەزن‌و پێغەمبەر (دخ) لەو سەردەمەیا ناویان ببردایێ سەر شێواوی زیاتر دەبوو ئەرێ دەبێ تووتن چ ڕوەکێک بێ بێجگە لەوەی لەهەر مەڵبەندێکا ناوێکی هەیە.\n۵ـ جا چوونکە حوکمی هەر ڕەواو ناڕەوایەک لە یاسا گشتیەکانەوە دەردەکەوێ پێویست نەبووە بە گوتنی تایبەتی(ئەوێش پێش دۆزینەوە) لە کارهێنانی.\nدووکەڵ کێشان لە ڕوانگەی خاوەن شەرع‌و زانایانی ئیسلامەوە🌿\nـ وەک لە پێشەوە وتمان قورئان‌و حەدیس دەریایێکی بێ بنن، چ نەماوە نەیڵێن یا نەیگەیێنن، جا لەوەوە زانایان بڕیاری خۆیان دەردەبڕن. ئالەبەر ئەوە ئێمەش دەروانینە زەوینەو چەمکی (مەفهووم) قورئان‌و حەدیس‌و فەرموودەی پێشەوایانی ئیسلامی لە ڕوانگەی وانەوە لە تووتن کێشان حاڵی دەبین”\n۱ـ خودای مەزن دەفەرموێ: وَیُحِلُّ لَهُمُ الطَّیِّبَاتِ وَیُحَرِّمُ عَلَیْهِمُ الْخَبَآئِثَ” دایناوە بۆیان شتانی پاک، ناڕەوای کردوە لەسەریان شتانی پیس. دوو وشەی ( طیبات) و (خبائث) لە وشەگەلی تێکڕایین (جوامع الکلم) کە هەموو بەکەڵک‌و زیان هێنەرێک دەگرنەوە باوەکوو زیانهێنەرەکە مرۆڤ بێزی لێ‌نەکا وەک پیسایی زیندەوەر، جادیارە دووکەڵی تووتن هەم بۆنی ناخۆشە هەم زیانهێنەرە، کەوایە بەر (خبائث) دەکەوێ.\n۲ـ خوای مەزن دەفەرموێ: وَلاَ تُلْقُواْ بِأَیْدِیکُمْ إِلَی التَّهْلُکَهِ وَأَحْسِنُوَاْ إِنَّ اللّهَ یُحِبُّ الْمُحْسِنِینَ (۱۹۵)واتە: بەدەستی خۆتان، خۆتان هیلاک مەکەن‌و پێی لەناوچن. لە پێشەوە گوتمان: دووکەڵی تووتن هۆی نەخۆشی جۆراوجۆری لە نێوبەرە بەتایبەتی قرژاڵەو ئازارە باریکە، برینی جیکڵدانە و.. تاد، بۆ کێشەرو بۆ خەڵک.\n۳ـ فەرموویەتی: وَلاَ تَقْتُلُواْ أَنفُسَکُمْ إِنَّ اللّهَ کَانَ بِکُمْ رَحِیماً (۲۹) واتە: خۆتان مەکوژن، چون خوای مەزن لەگەڵ ئێوەدا بە ڕەحمە. دیارە تووتن کێشان وردەوردە مرۆ دەکوژێت و ڕوون بوەتە تەمەن کورت دەکات.\n۴ـ فەرموویەتی: وَإِثْمُهُمَا أَکْبَرُ مِن نَّفْعِهِمَا” واتە؛ گوناحیان زیاترە لە کەڵکیان! هەرچەن ئەوە بەڵگەی ناڕەوایی ئارەق‌و قومارە، جا لەکارهێنانی جگارەو تووتن‌دا جگە لە زیان چیتری نییە.\n۵ـ فەرموویەتی: وَلاَ تُبَذِّرْ تَبْذِیراً (۲۶) إِنَّ الْمُبَذِّرِینَ کَانُواْ إِخْوَانَ الشَّیَاطِینِ وَکَانَ الشَّیْطَانُ لِرَبِّهِ کَفُوراً (۲۷) واتە” زێدە خەرجی مەکە، بەراستی زێدە خەرجکەران برایانی شەیتانن. تووتن کێشان خەرجەکەی زۆرە بە تایبەت کە نەداربێ.\n۶ـ فەرموویەتی: لَّیْسَ لَهُمْ طَعَامٌ إِلَّا مِن ضَرِیعٍ (۶) لَا یُسْمِنُ وَلَا یُغْنِی مِن جُوعٍ (۷) واتە” خواردەمەنیان نییە مەگەر چەقڵی وشک نەبێ کە نە قەڵەو دەکا نە برسیایەتی لەناو دەبا واتە چ کەڵکێکی نییە. تووتن کێشان وەک خواردەمەنی ئەزانین کەڵکی نییە جگە لە زیان زیاتر.\n۷ـ پێغەمەر (دخ) فەرموویەتی: لاضرر ولا ضرار ـ رواە احمدـ زیان و زیان دان نییە. ڕوونمان کردەوە کە تووتنکێشان زیانی تاکی‌و کۆمەڵی تیدایە بۆ ماڵ‌و لەش‌و گیان‌و کەسایەتی.\n۸ـ فەروویەتی: خودا سێ شتی بۆ ئێوە پێ ناخۆشە”\nـ گوتراوەو گوتوویەتی\nـ بە فیڕۆدانی ماڵ\nـ زۆر پرسین\nجا تووتن کێشان بە فیڕۆدانی ماڵە هی خۆت و هی وڵات. (متفق علیە)\n۹ـ کەسێک ژار بخواتەوە خۆی بکوژێ ژارەکەی بە دەستەوە دەبێ دەی خواتەوە لە ئاوری دۆزەخ‌دا هەمیشە، هەتاهەتایە لەوێ‌دایە! (مسلم) جا تووتنکێش بە دوو ژاری نیکۆتین‌و قەتران خۆی دەکوژێ.\n۱۰ـ فەرموویەتی: کەسێک بڕوای بە خواو ڕۆژی پەسڵان هەبێ با ئازاری جیرانی نەدا. (بخاری) سیغارخۆر ئازاری هاو بەرافیانی دەدا بە تایبەتی هاوەڵ‌و هاونوێژو فریشتەی پەنای.\n۱۱ـ فەرموویەتی: لاناچێ دوو پێی بەندە تا پرسیاری لێ نەکرێ لە چوار شت:\nـ لە تەمەنی لە چیدا ناوی بردوە؟\nـ لە زانستی چی پێ کردوە؟\nلە ماڵی لە کوێوە پەیای کردوەو لە چیا خەرجی کردوە؟\nـ لە لاشەی لە چیا ڕزاندوویەتی؟ (ترمذی) دیارە تووتنکێش دەزانێ خراپەو دەیکێشێ! ماڵەکەی بە فیرۆ لەناو دەبا، لەشی لە سیغارکێشانا دادەپۆڵکێنێ، ماڵەکەی بە تووتن کڕین‌و فرۆشتن دەست دەخا.\n۱۲ـ فەرموویەتی: ئەوەی زۆرەکەی مەست‌کا کەمەکەشی ناڕەوایە (رواەاحمد). چەن مژی لەسەر یەکی دووکەڵ مرۆڤ گێژو بێ ئاگا دەکات.\n۱۳ـ پایە بەرز عومەر (ڕـ‌خ) فەرموویەتی: خەمر ئەوەیە ئاوەز بگۆرێ‌و کاری لەسەرکا. تووتنکێشان پەیەکان سست دەکاو ئاوەز دەگۆرێ، مرۆ بە چەن مژان گێژو وێژ دەکا. کە واتە حوکمی شەرابی هەیە با نەشکاتە پلەی وی.\n۱۴ـ زانایانی ئیسلام دەفەرموون: هەرچی زیاندەربێ خواردنی یا خواردنەوەی ناڕەوایە، زیانی تووتن لەوە دەرچووە گومانی تێدابێ.\nتوتن کێشان دووکەڵ کێشان سیگار کشیدن\nتظاهر و خودنمایی در عبادت!


启示录 17 CCB – ئاشکراکردن 17 KSS | Biblica\n启示录 17 CCB – ئاشکراکردن 17 KSS\n1ئینجا یەکێک لەو حەوت فریشتەیەی حەوت جامەکەیان پێبوو پێی گوتم: «وەرە با سزای لەشفرۆشە گەورەکەت پیشان بدەم کە لەسەر ڕووبارێکی زۆر دانیشتووە. 2ئەوەی پاشاکانی زەوی داوێنپیسییان لەگەڵ کردووە و دانیشتووانی سەر زەوی بە شەرابی داوێنپیسییەکەی سەرخۆش بوون.»\n3پاشان فریشتەکە بە ڕۆحی پیرۆز بردمییە چۆڵەوانی. بینیم ژنێک لەسەر دڕندەیەکی قرمزی دانیشتووە کە بە ناوی کفر داپۆشرابوو. دڕندەکە حەوت سەر و دە شاخی هەبوو. 4ژنەکە جلوبەرگی ئەرخەوانی و قرمزی لەبەر کرابوو، هەروەها بە زێڕ و بەردی گرانبەها و مرواری ڕازێنرابووەوە. جامێکی زێڕینی بەدەستەوە بوو، پڕ لە قێز و گڵاوی داوێنپیسییەکەی. 5لەسەر ناوچەوانیشی ناوێکی نهێنی نووسرابوو:\n6هەروەها بینیم کە ژنەکە بە خوێنی گەلی پیرۆزی خودا و خوێنی شەهیدانی عیسا سەرخۆش ببوو.\nبە بینینی زۆر سەرسام بووم. 7فریشتەکە پێی گوتم: «بۆ سەرسام بوویت؟ نهێنی ژنەکە و ئەو دڕندەیەشت پێ دەڵێم کە هەڵیگرتووە و حەوت سەر و دە شاخی هەیە. 8ئەو دڕندەیەی بینیت هەبووە و ئێستا نییە، خەریکە لە بیری بێ بن دەردەچێت و بۆ لەناوچوون دەڕوات. دانیشتووانی سەر زەوی، ئەوانەی لە دامەزراندنی جیهانەوە ناویان لە پەڕتووکی ژیاندا نەنووسراوە، کاتێک دڕندەکە دەبینن سەرسام دەبن، چونکە دڕندەکە پێشتر هەبووە و ئێستا نییە، بەڵام لە داهاتوودا دێتەوە.\n9«ئەمە بانگەوازە بۆ مێشکی دانا: حەوت سەرەکە حەوت گردن17:9 مەبەست لە شاری ڕۆمایە کە لەسەر حەوت گرد بنیاد نراوە. کە ژنەکە لەسەریان دانیشتووە. 10حەوت پاشاکەش، پێنجیان کەوتن و یەکێکیان هەیە و ئەوی دیکە هێشتا نەهاتووە، کاتێکیش دێت پێویستە کەمێک بمێنێتەوە. 11ئەو دڕندەیەی هەبووە و ئێستا نییە هەشتەمینە، بەڵام لە حەوتەکەیە و بۆ لەناوچوون دەڕوات.\n12«ئەو دە شاخەی بینیت دە پاشان، هێشتا شانشینیان وەرنەگرتووە، بەڵام بۆ ماوەی یەک کاتژمێر لەگەڵ دڕندەکە وەکو پاشا دەسەڵات وەردەگرن. 13ئەوانە یەک مەبەستیان هەیە، هێز و دەسەڵاتی خۆیان دەدەنە دڕندەکە. 14ئەوانە لەگەڵ بەرخەکە دەجەنگن و بەرخەکە دەیانبەزێنێت، چونکە گەورەی گەورانە و پاشای پاشایانە، ئەوانەی لەگەڵیدان بانگکراو و هەڵبژێردراو و دڵسۆزن.»\n15ئینجا پێی گوتم: «ئەو ئاوانەی بینیت، کە لەشفرۆشەکە لەوێ دانیشتووە، گەل و خەڵک و نەتەوە و زمانن. 16دە شاخەکە و دڕندەکەی کە بینیت، ڕق لە لەشفرۆشەکە هەڵدەگرن، وێران و ڕووتی دەکەنەوە، گۆشتەکەی دەخۆن و بە ئاگر دەیسووتێنن، 17چونکە خودا خستوویەتییە دڵیان کە مەبەستی ئەو جێبەجێ بکەن و ڕێک بکەون، دەسەڵاتیان بدەنە دڕندەکە، هەتا وشەکانی خودا بێتە دی. 18ئەو ژنەی بینیشت ئەو شارە گەورەیە کە دەسەڵاتی بەسەر پاشاکانی زەویدا هەیە.»\nKSS : ئاشکراکردن 17


كاك مەسرورو ئیدارەكردنی قەیرانەكانی ھەرێم\nبە نیسبەت بە ھەرێمی كوردستان، بێجگە لە برینی بودجە و موچەی ھەرێم لە لایەن حكومەتی مالیكی یەوە، ھەرێم كەوتووتە ژێر بارێكی ئابووری گران، ھاوتەریب كۆمەڵێك تەحەدیاتی دیكە، بە تایبەتی پرسی نەوت و كریێ كۆمپانیاكان، و ئەو قەرزەی لەم بارەیەوە لەسەرھەرێم كەڵەكەبووە ، كۆی گشتی ئەم پرسانە كاریگەری راستەوخۆیان ھەیە لە بەشێكی زۆری سەرەچاوەی داھاتی ھەرێمی كوردستان.\nبۆیە، ئەوەی دەكرێت ئاماژەی پێبكرێت، ئەوەیە، پێویست بوو و ئێستاش دەكرێت لە دھاتووش دا وەھا بێت، كە داھاتی نەوت بەشێكی بۆ پیشەسازی لە ھەرێمی كوردستان تەرخان بكرێت، حكومەتی ھەرێمی كوردستان دەبێت كۆمپانیای كەرتی گشتی دروست بكات. یەكێك لە دەرئەنجامەكانی ڤایرۆسی كۆرۆنا ئەوەمان پێ دەڵێت كە سیستەمی لیبرالیستی و بازاری ئازاد نەك تەنیا یارمەتیدەرنییە بە حكومەت و دەوڵەتەكان لە چارەسەركردنی تەنگەژەكان، بەڵکو مەترسەکی گەورەشە بو سەر ئاسایشی نەتەوەی دەوڵەتان. بۆیە، ناكرێت حكومەت بە تایبەتی لە پرۆژە ستراتێژییەكانی وەكو نەفت، پیشەسازی دەرمان، كشتوكال و پیشەسازی خۆراك، ھیچ وەبەرھێنانێكی نەبێت لە كەرتی گشتی كە تایبەت بێت بە حكومەت، واتە، مۆڵكداری ھی حكومەت بێت. ئەم جۆرە كۆمپانیانە دەتوانێن بە پێی میكانیزمی كەرتی تایبەت ئیش بكەن و كێبەركێ لەگەڵ كەرتی تایبەت بكەن لە پێناو كۆنتڕۆڵكردنی " بەھای شت و مەك، لە پێناو كۆنترۆڵكردنی كوالیتی و ھەروەھاش لە پێناو دروستكردنی كێبەركێ یەكی تەندروست و لە دوایش بەھێزكردنی توانازانستییەكانی دەوڵەت" كە مۆڵكداری " توێژینەوە و دووزینەوە بۆ دەوڵەت دەگەرێتەوە. بۆیە، یەكێك لە ئەركە ھەرە گرینگەكانی بەر دەستی كاك مەسرور ئەوەیە، كە دەبێت گرینگی بە كەرتی گشتی بدرێت. بابەتێكی دیكە ئەوەیە، كە ھەڵەیە و حكومەتی ھەرێمی كورستان چەندین جار لە كاتی پەیدابوونی قەیرانەكان، دەستی بۆ " فروشتی مڵك و ماڵی گشتی" بردووە، ئەمە یەكێك لە ھەرە خراپترین بژاردەكانە و دەبێت حكومەتی ھەرێم دورەپەرێز بێت لە هەر هەنگاوێکی وەھا. ناكرێت حكومەتی ھەرێمی كوردستان مڵك و ماڵی گشتی ھەریمیش بە دەردی " ئەو رێككەوتنانە ببات كە لە كەرتی نەوت و گازدا" كراون، بەڵکو دەبێت رێگر بێت. لێرە چەند پرسێك دێنە ئاراوە بە ھیوای ئەوەی كە بە ھەڵە لێكدانەوەیان بۆ نەكرێت، بەڵکو وەكو پرسێكی دەوڵەتداری چاو لەم بابەتە بكرێت، ئەویش ئەوەیە، بەرپرسانی سیاسی ھەرێمی كوردستان و حیزبەكانی كوردستان دەبێت ئەو راستییە لە بەر چاو بگرن، کە ناكرێت قاسەی حکومەت خاڵی بێت، بەڵام قاسەی حیزبەكان پر بێت، ناكرێت حكومەت پروژەی وەبەرھێانی نەبێت، بەلام حزبەكان پروژەی وەبەرھێنانییان ھەبێت، ناكرێت حكومەت ھیچ كۆمپانیایەكی نەبێت، بەڵام حیزبەكان خاوەن دەھان كۆمپانیا بن.\n بۆیە، كابینەی ئێستا كاك مەسرور بارزانی، دەبێت یەكێك لە ئەركە ھەرە سەرەكییەكانی ئەوە بێت، كە ئەم كۆلتوورە بگۆرێت لە پێناو بەھێزكردن و بە دەوڵەتداریكردنی ھەرێمی كوردستان لە رووی پیشەسازی و فرەرەھەندی داھاتی ئابووری، و گەشەكردنی ھەرێم وھەروەھاش گەشەكردنی تواناكانی تاكی كوردی كە لە دەرئەنجامی بە پیشەسازیبوونی ھەرێم ئەم پرۆسەیە پێشدەكەوێت لە رێگای دابینكردنی دەرفەتی كاری نوێ و زورتر و فرەرەھەندەی. كاك مەسرور وەكو سەرۆكی حكومەت، ھەڵبەت سەركردایەتی ھەرێمێك دەكات كە لەژینگەیەكی نالەباری( روژھەلاتی ناوەراست)دا دەژیت كە لەگەڵ كۆمەڵێك قەیرانی جیاواز دەستوپەنجە نەرم دەكات، كە ئەنجامەكانیان ھەتا ئێستا دیار نییە. واتە تەپۆتووزەكە نەكەوتووتە خوارەوە. بەلام، سەركردایەتی كردن، باجی خۆی ھەیە، لە ھەمان كاتیش، پیاوی خۆی دەوێت. ئەو سەركردانە لاپەرەکانی مێژوو لە بەرژوەندی خویان تۆمار دەكەن، كە بتوانن قەیرانەكان " تێپەرێنن" گەلانی خۆیان بگەینن بە كەناری ئارامی. ئەمە پرسێكی وەھا ئاسان نییە. ئەم بۆچوونە بۆ سەرۆكی حكومەت كاك مەسروریش گونجاوە، تۆماركردنی سەركەوتن زەحمە نییە، ئەگەر ئامانجەكان لە رووی ستراتێژییەكی واقع بینانەوە بەرنامەیان بۆ دارێژرا بێت.\n بۆیە، راچێتی سەركەوتنی كاك مەسرور لەم پرۆسەیە بریتی یە لە " واقعی بوون" لەگەڵ ژینگەی سیاسی ھەرێم و عێراق. لەم پرۆسەیەدا دەبێت بابەتەكان و پرسەكان دابەش بكرن لە پێناو زاڵبوون و سەركەوتن، یانیش بە لایەنی كەم، گرژییەكان لە ئاستێكی لاواز دا بھێڵدرێت. پرسەكە رێك ھاوشێوەی نەخۆشیەكی كوشەندەیە، كە لە یەكەم پێناگاو ھەوڵ دەدرێت " كەرەنتینەی" ڤایرۆسەكە بكرێت كە نەتوانێت جەستەكە لاوازتر بكات، و دوای سەركەوتنی پرۆسەی كەرەنتینە، پرۆسەی چارسەركردنی نەخۆشیەكە لە رێگای لە ناوبردنی ڤایرۆسەكە دەست پێبكات. ژینگەی سیاسی و ئابووری ھەرێم و عێراق، بۆ سەرۆكی حكومەتی ھەرێمی كوردستان. رێك ئەم وێنەیە، بۆیە، سەركەوتن دەرگای كراوەیە، بەڵام ئەگەر مێتود و ستراتێژیەتێكی دارێژراو پەیرەو بكرێت. بە تایبەتی لە پرسی " دابینكردنی بودجە" بۆ ھەرێمی كوردستان، كە یەكێك لە ھەرە گەورەترین پرسەكانی سەرەكی یە.\nلە سەر ئاستی ھەرێمی كوردستان، كاك مەسرور دەبێت " دەستپێشخەر بێت" لەوەی رێگر بێت لە خۆ گوشەگیر كردن، بە تایبەتی نابێت مەودای نێوان خۆی وەكو سەرۆكی حكومەت و ھێزە سیاسییەكانی دیكە، دوورتر بكات، بەڵکو ھەوڵی كەمتركردنی ئەم " مەودایە" بدات. ھەرێم لە قەیراندایە، و پێویستی بە ھەموو توانا سیاسی و ئابورییەکان ھەیە، لە پێناو تێپەراندنی ئەم قەیرانە. ئەم مەودایە، لە كاتێك دا سۆدمەند دەبێت، كە كاك مەسرور، دەست بە كۆبوونەوەی بەردەوام لە گەل لایەنە سیاسی یەكان بکات، چونكە ئەو ئێستا سەركردایەتی قەیرانەكان دەكات، و ناكرێت ئەكتەرەكانی دیكەی گۆڕەپانی سیاسی ھەرێم، بۆچوونیان وەرنەگیرێت. ئەمە چەند ئارمانجێك دەپێكێت، كاك مەسرور بەم ھەڵسوكەوتە، سینگاڵێك بو لایەنە سیاسییەكانی ھەرێم دەنێرێت، كە بۆچوونی ئەوان گرینگە بۆ بەرێوەبردنی حكومەت و ھەرێمی كوردستان، و لە ھەمان كاتیش دا كاك مەسرور بەم پێنگاوە، ھەوڵی ھێوركردنی ژینگەی سیاسی و كۆمەڵایەتی ھەرێمی كوردستان دەدات. لەم قوناخە دا ئەمە پێنگاوێكی گرینگە، كە بەمەش كاك مەسرور بۆ ھاولاتیان نامەیەك دەنێرێت، كە بۆچوونی ھەمو لایەنەکان بۆ ئەو وەكو سەرۆكی حكومەت گرینگە. لە سەر ئاستی عێراق، ھەوڵ بدرێت لەگەڵ كابینەی نویێ ، بە تەواوی " كرانەوە و شەفافیەت" تایبەت لە بارەی پرسە ھەلوسراوەکان، تەنسیقی جدی و رێكخراو، دروست بكات. یەكێك لە ھەرە گرینگترین پرسەكانی نێوان ھەرێم و بغداد بێجگە لە پرسی داھاتی نەوت، لە ھاوکات پەیداكردنی میكانیزمێكی ھاوبەشە لە رێگای یاسایی نەوت و گاز (ھەرچەندە پەسەند نەكراوە)، پرسی نەوتە، كە چارەنووسی موچە و بودجەی ھەرێمی كوردستان، پێوەگرێدراوە. بۆ چارەسەركردنی ئەم پرسە، دەبێت رێكەوتنێك بكرێت، كە لە رێگای لێكتێگەیشتن، كۆتایی بەم پرسە بێنێت. چارەسەركردنی ئەم پرسە، ریگر دەبێت لە ھەدەردانی داھات و سامانی عێراق، كە ئەویش نەوتە. گرینگە لەم قوناغە، كاك مەسرور ئەم ژینگەیەی لە بەر دەستە، وەكو ئامرازێكی پێویست بو " لێكتێگەیشتنی دولایەنە " بقوزێتەوە و بەكار بێنێت. لەو باوەردام حكومەتی نویێ عێراقیش رەچاوی ئەمە دەكات. خالێكی گرینگ ئەوەیە كاك مەسرور لە پرسی چارسەركردنی مەلەفە ھەلوسراوەكان لە گەڵ بغداد، لژنەی تایبەتیان بۆ دروست بكات، چونكە ئەم مەلەفە پێویستی بە پێداچونەوەی بەردەوام و گرینگ ھەیە، کۆی گشتی مەلەفەكان ناتوانرێت لە لایەن چەند كەسێكەوە بەرێوەببرێت، و ناشتوانرێت رێگەی چارەسەری بۆیان دابین بكرێت. یەكێك لەو ئامرازانە ئەوەیە كە مەلەفەكانی تایبەت بە وەزارەتەكان، وەزارەتەكان سەر پشك بكرێن، لە گەڵ ستافی پسپۆری پێویست، بەم ئەركە ھەڵسن. ئەوەی دەبێت گرینگ بێت بۆ كاك مەسرور، ئەوەیە ئەو پەری شەفافیەت بۆ سەرۆكی حكومەت گرینگە، دەبێت ئەمەش لە بەر چاو بگرین بغداد مەركەزی ھێز و دەسەڵاتی دەوڵەتی عێراقە، و ناكرێت ئەمە لە بەر چاو نەگرین، و ھەر كاتێك تەنگەژەیەك لە بەغداد رووی دا، ھەرێم وا ھەست بكات، كە كۆتایی بە عێراق ھاتوتەوە، ئەمە رەوانگەیەكی ناتەندروستە و بە لاریدابردنی بیركردنەوەی عەقلانییە.  بغداد ئەو شوێنەیە كە دەبێت پرسەكانی تێدا چارەسەر بكرێت، و پرسێكی گرینگ لێرە ئەوەیە كە پەیوەندییەكی گەرم و گۆڕ لە گەڵ سەرۆك وەزیرانی عێراق دروست بکرێت. ئەمە لە كۆلتووری سیاسی دا دەتوانێت كاریگەر بێت لە سەر چارەسەركردنی زۆرێك لە پرسەكان. دەبێت كاك مەسرۆر ئەمەشی لە بەر چاو بێت، كە لە بغداد، پارلەمانی بغداد زور چالاكە و كاریگەری لە سەر بریار و ھەلسوكەوتی حكومەتی عێراق ھەیە.\nھاوكات، زۆر گرینگە كاك مەسرور لە پەیوەندی چڕ و پر دابێت لە گەڵ كۆتلە سیاسییەكانی ھەرێمی كوردستان و دروستكردنی پەیوەندی بەھێز لە گەڵ سەرۆك كوتلەكانی كوردستان لەبەغداد، دەتوانێت یارمەتیدەرێكی گرینگ بێت بۆ سەركەوتنی كاك مەسرور لە مەلەفە ئالوزەكانی بغداد و ھەولێر. ئەمە دەبێتە ھوكاری ئەوەی  جۆرە لێك تێگەیشتن و هاودەنگیەکی كوردستانی لە بغداد دروست بکرێت.


دیاریكردنی لایه‌نی زۆری خه‌رجكردنی لیست و كاندیده‌كان هه‌نگاوێكی باشه, چاوه‌ڕوانی زیاترین - Kurdistanigawre\nدیاریكردنی لایه‌نی زۆری خه‌رجكردنی لیست و كاندیده‌كان هه‌نگاوێكی باشه, چاوه‌ڕوانی زیاترین\nبه‌ڕێوه‌به‌ری ئۆفێسی هه‌ولێری كۆمسیۆنی باڵای هه‌ڵبژاردنه‌كان له عێراق رایگه‌یاند (( هه‌ر لایه‌نێك زیاتر له‌و بڕه‌ی كه‌له ڕێنمایه‌كانی كۆمسیۆندا دانراوه سه‌رف بكات بۆ بانگه‌شه‌ی هه‌ڵبژاردن، دوای وردبینی بێبه‌ش ده‌كرێت له ده‌نگدان له‌و بازنه‌ی هه‌ڵبژاردنه‌ی سه‌رپێچیه‌كه‌ی تێدا كردووه ))((ئه‌و سه‌قفه به جۆرێكه بۆ هه‌ر ده‌نگده‌رێك بڕی 250 دیناری عێراقی سه‌رف بكرێت...... بۆ چاودێری كردنی ئه‌مه‌ش پێویسته حزبه‌كان ئه‌كاونتێك له یه‌كێك له بانكه حكومه‌یه‌كان بكه‌نه‌وه‌و ناونیشانه‌كانیان بده‌نه كۆمسیۆن و هه‌ر لایه‌نێك زیاتر له‌و بڕه‌ی كه دانراوه سه‌رف بكات دوای وردبینی بێبه‌ش ده‌كرێت له ده‌نگدان له‌و بازنه‌ی هه‌ڵبژاردنه‌ی سه‌رپێچیه‌كه‌ی تێدا كردووه. ))\nئێمه پێمان وایه ئه‌م بڕیاره هه‌نگاوێكی پۆزه‌تیفه به‌ره‌و راستكردنه‌وه‌ی كه‌موكڕییه‌كان له پرۆسه‌ی هه‌ڵبژاردن و رێگایه‌كه به‌ره‌و دادپه‌روه‌ری هه‌ڵبژاردن, لێ چاوه‌ڕوانی په‌سه‌ند كردنی ئه‌م خواستانه‌ی خواره‌وه‌شین بۆ ئه‌وه‌ی دادپه‌روه‌ری له پرۆسه‌ی هه‌ڵبژاردن هه‌بێت:\n1- وه‌رگرتنی پاره‌ی پێشه‌كی بۆ تۆماركردن له كاندیدی سه‌ربه‌خۆو لیسته‌كان نه‌مێنێت.\n2- سه‌رچاوه‌ی ئه‌و پاره‌یه‌ی هه‌ر كه‌س و لایه‌نێكی سیاسی خه‌رجی ده‌كات دیاریبكرێت .\n3- لانی زۆری به‌خشش( كۆمپانیا,كه‌س) دیاربكرێت كه زیاتر نه‌بێت له یه‌ك ملیۆن دینار و بڵاو بكرێته‌وه.\n4- به‌خششی وڵاتان و رێكخراوه‌كانی ده‌ره‌وه یاساغ بكرێت .\n5- بڕی سه‌قفی خه‌رجكردنی دیاریكراو هه‌ڵبژاردنی پارله‌مانی كوردستان و ئه‌نجومه‌نی پارێزگاكانی كوردستانیش بگرێته‌وه‌و به وردی چاودێری خه‌رجی لایه‌ن و كه‌سه‌كان بكرێت.\n6- ئامێر و داموده‌زگاكانی حكومه‌ت له بانگه‌شه‌ی هه‌ڵبژاردن به‌كار نه‌هێنرێت.\n7- ئه‌م بڕه پاره‌یه‌ی بۆ سه‌قفی خه‌رجیه‌كان دیاریكراوه, كرێی چاودێركه‌رانی سندوقه‌كان و خه‌رجیه‌كانیانیشیان بگرێته‌وه.\n8- ده‌نگ كڕین و پاره‌و شمه‌ك به‌خشینه‌وه‌یه‌ك یاساغ بكرێت .\n9- ئه‌و لیژنه‌یه‌ی چاودێری خه‌رجكردنه‌كه ده‌كات, نوێنه‌ری سه‌رجه‌م لیسته‌كان و كۆمه‌ڵگای مه‌ده‌نی تێدا بێت و جێبه‌جێكردنی بڕیاره‌كانی ئیلزامی بێت بۆ هه‌موو لایه‌ك, به‌شێوه‌یه‌ك لایه‌نی سزادراو كاردانه‌وه‌ی نێگه‌تیفی نه‌بێت , ده‌نا له خولی دواتریش بێبه‌ش بكرێت له هه‌ڵبژاردن.\nهه‌موو ئه‌م خاڵانه‌ش كه ئاماژه‌مان پێیان كرد له‌كاتی پێشێل كردنیان هه‌مان سزای بۆ دیاربكرێت, كه بێبه‌ش كردنه له هه‌ڵبژاردن.\nبه هیوای هه‌ڵبژاردنێكی دادپه‌روه‌رانه\nهه‌ڵمه‌تی دادپه‌روه‌ری موچه له هه‌رێمی كوردستان


پێش هەموو شتێک دەبێت ئەوە بڵێن کە لایەنی هونەری و بەهرەی میسی بەهەوڵدان دەستی نەکەو تووە تەنها شتێکی خۆرسکە لە جەستەیداو پێدراوە .\nتایبەت مەندێکانی میسی چییە ؟\nیەکەم / هۆشەکی و بیرکردنەوە :\nئەمە یەکێکە لەو تایبەت مەندیانەی کە میسی جیا دەکاتەوە لە یاریزانەکانی دیکە . بۆنمونە چاڤی دەڵێت ( پێم وابوو من خێرا بیردەکەوە ، بەڵام هەمیشە میسی لەمن خێراتر بیری دەکردەوە )ئەگەر سەرنج بدەیت میسی زۆر جارێك دەوەستێت لەناو یاریگادا یان نا جوڵێت بەڵام کە دەستی بە جوڵەکرد دەزانێت چی دەکات .\nدووەم / میسی یاریزانێکی تاکتیکیە :\nبێگومان لە ئێستادا میسی کاریگەرترین یاریزانە لەڕووی تاکتیکیەوە، چونکە توانای ئەنجامدانی زۆر کردەیەکی هەیە لەناو یاریگا ئەمەش یەکێکە لەو هۆکارانەی کە وادەکات میسی لەوانی دیکە باشتر دەربکەوێت . هەروەها میسی دەتوانێت لە چەند زۆنێکی جیاوازدا یاری بکات و تیایدا بێمنێتەوە . بۆنمونە وەك: ( دروستکەری پشتەوە ، هەردوو باڵی چەپ و ڕاست ، هێرشبەر ، ئەگنیشا )...هد واتا یاریزانێکی گونجێنەرە لە زۆربەی بەشە یاریگای\nتیپی بەرامبەر .\nسێیەم / خاوەنی تەکنیکێکی باشە :\nباشترین یایزانەکان ئەوانەن کە توانای ئەنجامدانی زۆر کارێکیان بێت بە قاچەکانیان . بۆنمونە میسی دەتوانێت بەقاچی ڕاست و چەپ یاریبکات و توانای ناردی ( پاسی ئاسۆیی و ستنوی و لار دیواری ) زۆرباشە . ئەمەش تایبەتمەدییەکە لەکەم یاریزانێکدا دەبینرێت .\nچوارەم : یاریکردن بە تۆپ لەژێر فشاردا :\nئەمە بەهێز ترین خاڵی میسیە کەتوانای خۆڕاگرتنی\nزۆر باشە لەژێر فشاردا ئەمەش چەند هۆکارێک وای کردووە میسی وادەربکەوێت وەك :\n1- بوونی متمانەیەکی زۆر بەخۆی .\n2- کاتێک میسی دەکەوێتە ژێرفشارەوە تۆپەکە کەمترین مەسافە لەقاچی دور دەکەوێتەوە ،\nهەروەها دەشتوانێت بەهەرسێ ئاراستەکەدا\nیاری بەتۆپەکە بکات و دربڵینگ بکات .\n3-هاوسەنگی لەشی زۆر بەباشی ڕادەگرێت..هد\nپێنجەم: هەماهەنگی مێشك و جەستەی :\nمیسی مێشکی داوای هەرکردەیەک یان وێنەیەک بکات لەشی زۆر بەخێرایی دەتوانێت جێبەجێی بکات .\nشەشەم : خێرا ڕویشتن بەتۆپەوەکەوە :\nپێم وایە میسی خیراترین یاریزانە بەتۆپەوە لە ئێستادا . بۆنمونە تەماشای یاریکردنی نیمار بکە کاتێک مراوەغە بەتۆپەکەوە دەکات کاتی زیاتری پێویستە بۆ گەیشتن بۆ ناوخەتی تیپی بەرامبەر ، بەڵام میسی بەڕاستەو خۆیی و بە کەمترین ماوە دەگاتە نزیک خەت یان ناوی خەت .\nتێبینی : باسکردنی شێوازی یاریکردنی میسی نزیکەی\nنیوە کتێبێكی دەوێت . ئەمەی من باسم کردووە تەنها\nبەشێوەیەکی ئاماژەدان شیکاریم بۆ کردووە . نەك بەشێوەیەکی تەفاسیل .


بەڵگەنامەکانی پەناما جیهان دەهەژێنێ - Radio Sweden Kurdish - ڕادیۆی سوید - Radyoya Swêdê | Sveriges Radio\nFoto: TT وێنە: TT\nبەڵگەنامەکانی پەناما جیهان دەهەژێنێ\nبڵاو کرایه‌وه måndag 4 april 2016 kl 12.30\nبانکی نوردیا یەکێکە لەو بانکانەی کە ناوی لەبەڵگەنامەکانی پاناما کەتایبەت بووە بەسپی کردنەوەی پارە و خۆدزینەوە لە باج و کاری نا یاسایدا هاتووە.\nبەملیۆنان بەڵگەنامە ئاشکرا بووە کە دەیان سەرکردەی وڵات، سیاسەتمەدار ،وەرزشەوان، دەوڵەمد، کۆمپانیا، ئەستێرەی فیلم، و بانکەکان لەڕێگەی کردنەوەی سندۆقی تایبەتەوە لە کۆمپانیاییەکی یاسایدا لە پاناما بۆ سپی کردنەوەی پارە و خۆدزینەوە لە باج و کاری نا یاسایدا تێوە گلاون. یەکێک لەو تێوەگلاوانە بانکی سویدی نوردیا (Nordea) یە.\nلەکۆمپانیایەکی یاسایی بەناوی مۆسک فۆنسێکا کە پەنامایییە و بەیەکێک لە هەرە گەورەترین کۆمپانیاکانی پاراستنی نهێنی لە جیهاندا دادەنرێت زیاتر لە ١١ ملیۆن بەڵگە نامە لێیەوە دزەی کردووە و دەست ڕۆژنامەی ئەڵمانی زوێدۆیتچێ تسایتوون (Süddeutsche Zeitung) کەوتووە و ئەوانیش بەهاوکاری لەگەڵ ڕێکخراوی نێوده‌وڵه‌تی بۆ رۆژنامه‌نوسانی لێكۆڵینه‌وه (ICIJ) کە لەم ڕێکخراوەشدا سەدان دەزگایی ڕاگەیاندن پێکەوە هاوکارن و بەبەشێکی هەرەزۆری بەڵگەنامەکاندا چوونەتەوە. ئەم بەڵگەنامانە تایبەتن بەساڵانی ١٩٧٩ بۆ ٢٠١٥.\nبەپێی بەڵگەنامەکان بێجگە لە بانکی نوردیا نزیکەی ٤٠٠ بۆ ٥٠٠ کۆمپانیاو فۆند و کەسایەتی سویدی ناویان لە بەڵگەنامەکاندا هەیە. لەو ڕوەشەوە کەمێک بەر لەئێستا دەزگای باج (skatteverket) دەزگایی چاودێری دارایی حکومەت (Finansinspektionen) ڕایانگەیان کە دەست بەلێکۆڵینەوە دەکەن. بەتایبەت دەزگایی باج داوایی زانیاری لەسەر ئەوە کەس کۆمپانیا سویدیانەی ناویان لەو بەڵگەنامانەدا هاتووە دەکەن.\nهاوکات دەزگایی چاودێری دارایی حکومەت ڕایگەیاندووە کە ئەوان ڕووبەڕووی بانکی سوید دەبنەوە. جێگەی باسە ئەو زانیاریانەی سەبارەت بەسویددە بەرنامەی ئوودراگ گرانسکنینی تەلەڤیزیۆنی سوید ئاشکرایکردووە.\nجێگەی باسە دیایتریشیان لەو کەساییەتیانەی کە ناویان لەو بەڵگەنامانەدا بۆ سپی کردنەوەی پارە و خۆدزینەوە لە باج و کاری نا یاسایدا هاتووە سەرک وەزیرانی وڵاتی ئاسلاند، خێزانی سەرۆکی چین و کەسانی نیزک لە سەرۆکی ڕووستا ڤلادیمر پووتنە، و پاشایی سعوودیە هاتووە. هاوکات یاریزانی بەناوباگی تۆپی پێ لویۆنێل مێسی، ئەتستێرە بواری فیلم جاکی شان هاتووە.


عێراق: ترس و تۆقاندن لە ساڵڕۆژى خۆپیشاندانەکاندا | Human Rights Watch\nMarch 1, 2012 1:00AM EST\nعێراق: ترس و تۆقاندن لە ساڵڕۆژى خۆپیشاندانەکاندا\nلێدان و دەست بەسەر کردن لە کوردستان: بەربەست کردنى دەروازەکان لە بەغداى پایتەخت\n)بەیروت، 1ى ئازاری 2012) - هیومان ڕایتس وۆچ ئەمڕۆ رایگەیاند کە لە ساڵڕۆژى خۆپیشاندانەکانى شوباتى ساڵى ڕابردوودا کە هەفتانە لە عێراق بەڕێوە دەچوو، هێزەکانى ئاسایش جارێکى تر و لە شوباتى ئەم ساڵیشدا دەستیاندایە ترساندن و تۆقاندنى خۆپیشاندەران.هێزەکانى ئاسایش هەموو دەروازەکانى ئەو ناوچانەیان لە بەغداى پایتەخت داخست کە خۆپیشاندانیان لێدەکرا. هەروەها لێدان و دەستگیرکردنى خۆپیشاندەران و دەست بەسەرا گرتنى کامێراى میدیا کاران و ڕێگری کردنیان لە ڕووماڵ کردنى خۆپیشاندانەکان لە شارى سلێمانیش بەردەوام بوو.\nهیومان ڕایتس وۆچ چاوپێکەوتنى لەگەڵ زیاتر لە 15 خۆپیشاندەر و شایەتحاڵ و ڕۆژنامەنووس، کە ئامادەى خۆپیشاندانەکانى ساڵڕۆژى 17ى شوباتى کوردستان و 25ى شوباتى شارى بەغداد بوون، ئەنجامدا. هەندێ لە چالاکەوانان ووتیان لەکاتى خۆئامادەکردن بۆ خۆپیشاندانەکان هێزەکانى ئاسایش و هەروەها کەسانى نەناسراو هەڕەشەى تووند و تیژیان لێکردوون ئەگەر ئامادەبن لە خۆپیشاندانەکان.\nسارا وویتسن، بەڕێوەبەرى هیومان ڕایتس وۆچ لە خۆرهەڵاتى ناوەڕاست، ووتى،"هێزەکانى ئاسایش هێز بەکاردەهێنن بۆ کۆنترۆڵ کردن و سەرکوتکردنى خۆپیشاندەران هێمنانە. لە کاتێکدا ئاستى تووندو تیژیەکان لەم ساڵدا کەمترە بە بەراوورد بە ساڵى ڕابردوو، بەڵام کاریگەریەکانى بەهەمان شێوەیە- ئەویش بە ڕێگریکردنى هاووڵاتیانى عێراقى لە بەشداریکردنیان لە خۆپشاندانە هێمنانەکاندا."\nلێدان و دەست بەسەرکردن لە شارى سلێمانى\nلە شوباتى ساڵى ڕابردوودا و سەرەتای دەست پێکردنى خۆپیشاندانەکانى خەڵکى کوردستان، هێزەکانى ئاسایش لانى کەم 10 خۆپیشاندەریان کوشتوو 250ى تریشیان بریندار کرد.\nلە 17ى شوباتى ئەم ساڵدا و کاتژمێر 11.30ى سەرلەبەیانى، نزیکەى 150 بۆ 200 خۆپیشاندەر لە بەردەرکى سەرایى شارى سلێمانی خۆپیشاندانێکى هێمنانەیان سازکرد ئەمە لەکاتێکدا بە سەدان لە هێزەکانى پۆلیس و ئاسایش لەو شوێنەدا ئامادەبوون.\nیەکێک لە خۆپیشاندەران بە هیومان ڕایتس وۆچ ى ووت، "ئێمە ڕۆشتین بۆ یادکردنەوەى خۆپیشاندەرە شەهیدەکانى حەڤدەى شوباتى ساڵى ڕابردوو کە بە دەستى هێزە ئەمنیەکان شەهید کران".\nبە ووتەى خۆپیشاندەران و ڕۆژنامەنووسان لە ماوەى 10 خولەکدا، بە سەدانى تر لە هێزەکانى پۆلیس و ئاسایش ڕژانە شوێنەکە و چواردەوورى ناوچەکەیان گرت ئەمە جگە لە دەیانى تر لە هێزەکانى ئاسایش کە بە جلوبەرگى مەدەنیەوە هاتبوون و کەوتبوونە لێدان و هێرش کردنە سەر خۆپیشاندەران. پیاوانى ئاسایش بە زەبرى هێزو پاڵنان زۆرێک لە خۆپیشاندەرانیان لەلایەکى بەردەرکى سەرا لە نزیک بنکەیەکى کۆنى پۆلیس، کە بۆ ماوەیەکى کاتى بەکارهێنرابوو وەک شوێنى دەست بەسەرکردنى خۆپیشاندەران، کۆکردەوە. لەو بنکەیەدا هێزەکانى ئاسایش چەندین خۆپیشاندەریان دەست بەسەر کرد.\nپارێزەر هیلال ئیبراهیم بە هیومان ڕایتس وۆچی وت لەو کاتەى خەریکى گرتنى تەکسى بوو پاش رۆشتنی بۆ بازارێکی نزیک لە بەردەرکی سەرا لەلایەن چەند کەسێکەوە هێرشى کرایە سەر کە جلوبەرگى مەدەنیان لەبەردا بوو. هیلال ووتى، لە دواوە بە بۆکس لێیدراو هاوار دەکرا بە سەریدا: "بۆچى هاتووى بۆ خۆپشاندان؟"\nهیلال ووتى بە بەرچاوى هێزەکانى ئاسایشەوە چەند کەسێک بە جل و بەرگى مەدەنیەوەز داریان بەدەستەوە بوو کەوتنە ڕاکێشانی بۆ گەراجێکى نزیک ئەو شوێنە. پاشان یەکێک لە پیاوەکان فەرمانى کرد کە وای لێبهێنن و ئینجا پیاوەکە پێى ووت، "بڕۆرەوە بۆ ماڵەوە ئەگینا دەتکوژین."\nهێزەکانى ئاسایش چەندین ڕۆژنامەنووس و وێنەگریان دەست بەسەر کرد کە خەریکى ڕووماڵکردنى ڕووداوەکان بوون. دوایى گرتنى چەند وێنەیەکى ڕووداوەکان ڕەحمان غەریب، ڕێکخەرى سەنتەرى میترۆ بۆ داکۆکیکردن لە ڕۆژنامەنووسان، هێزەکانى ئاسایش دەستیان گرت بەسەر کامێرکەیدا و کەوتنە لێدانى. سەنتەرى میترۆ ژمارەیەکى زۆر حاڵەتی پێشێلکاری بەرامبەر بە رۆژنامەنووسان تۆمارکردووە. ئەمە جگە لە زیاتر لە 200 حاڵەتى هێرش و هەراسان کردنى خۆپیشاندەران لە خۆپیشاندانەکانى شوبات تا مایزى ساڵى ڕابردوودا.\nڕەحمان غەریب، کە لەکاتى ڕووماڵکردنى خۆپیشاندانەکاندا چاکەتێکی پرتەقاڵى لەبەرکردبوو وەک ئاماژەیەک کە ئەو تەنها چاودێرە، ووتى، "یەکێک لە هاوڕێکانم هەوڵیدا ڕزگارم بکات لە دەستى هێزەکانى ئاسایش لەکاتێکدا خەریکى لێدانم بوون. هاوڕێکەم بە پیاوانى ئاسایشی ووت کە من کار بۆ سەنتەرى میترۆ ئەکەم. لەوکاتەدا، یەکێک لە هێزەکانى ئاسایش هاوارى کرد "لە .... تۆ و سەنتەرى میترۆش بەم" ئینجا هاوڕێکەشمیان دەستگیر کرد."\nرەحمان ووتی"جێگەى لێدان و شین بوونەوە لەسەر قاچى چەپ و دەستى ڕاستم دیارە. سەرم لە چەند شوێنێکەوە هەڵئاوساوە. هەروەها هێشتا تەلەفۆنەکەمیان بۆم نەگەڕاندۆتەوە."\nهەروەها چەند شایەت حاڵێک ووتیان، هێزەکانى ئاسایش لە پێاوێکی تریان داوە کە هەوڵى داوە قەناعەتیان پێبکات تا ڕەحمان غەریب ئازاد بکەن و لە ئەنجامى لێدانەکەدا بەشى خوارەوەى چاوى چەپى پیاوەکە تووشى خوێن بەربوون بووە.\nجگە لە لێدان و سووکایەتى کردن بە ڕەحمان غەریب لە ناو قەرەباڵخیەکەدا، هێزەکانى ئاسایش کەوتوونەتە لێدان و سووکایەتى کردن بە سێباسچن مایەر، کە فوتۆگرافەرێکى ئەمریکیە و کار بۆ ئاژانسی مێترۆگرافى دەکات، لە کاتێکدا مایەر خەریکى گرتنى وێنەى دەستگیرکردنەکان بووە.\nمایەر بە هیومان ڕایتس وۆچی ووت، هێزەکانى ئاسایش دەستیان گرت بەسەر کامێراو تەلەفۆنەکەیدا و پاشان لەگەڵ وێنەگرێکى کورد بە ناوى پەژار محمد دەستگیریان کردن. ڕۆژنامەنووسانى ناوخۆ ووتیان کە هێزەکانى ئاسایش چەندین میدیا کارى تریان دەستگیر کردووە لەوانە تیمى کەناڵى ئاسمانى (کەى. ئێن. ئێن)، تیمى کەناڵى نالیا، هەروەها چەندین ڕۆژنامەنووسى تر.\nشایەتحاڵان بە هیومان ڕایتس وۆچیان ووت، لەناو بنکە کاتیەکەى هێزەکانى ئاسایش لە نزیک بەر دەرکى سەرا، هێزەکانى ئاسایش لێکۆلینەوەیان لەگەڵ 25 تا 30 خۆپیشاندەرو ڕۆژنامەنووس کردووە هەروەها ئازاریان داوون، هەندێکیان بە کۆمەڵ و هەندێکى تریان بە تەنها لێکۆڵینەوەیان لەگەڵدا کراوە. چەند خولەکێک پێش کاتژمێر 1ى نیوەڕۆ، هێزەکانى ئاسایش دەست بەسەر کراوەکانیان بە پاس گواستووەتەوە بۆ بەندیخانەى سەرەکى فەرماندەى هێزى پێشمەرگە لە ڕۆژئاواى شارى سلێمانى.\nلە بەندیخانەى فەرماندەیى، هێزەکانى ئاسایش مایەر و مامۆستایەکى ترى ئەمریکى کە بە ڕێکەوت لە شوێنى خۆپیشاندانەکاندا بووەو بە هەڵە وەک ڕۆژنامەنووسى بیانى تەماشاکراوە، لە دەست بەسەر کراوەکانى تر جیاکراونەتەوە. مایەر بە هیومان ڕایتس وۆچى ووت، نزیکەى کاتژمێر 2ى پاش نیوەڕۆ یەکەم جار بردوویانن بۆ مەکتەبى سیاسى یەکێتى نیشتمانى کوردستان پاشان هێزەکانى ئاسایش لەوێوە بردوویانن بۆ فەرمانگەى نیشینگەى سلێمانى لەوێ کارتى مانەوەکەى (ئیقامە) لێسەندراوەتەوە ئینجا پێى ووتراوە مافى مانەوەى لە کوردستان نەماوە. کاتژمێر 4ى پاش نیوەڕۆ هێزەکانى ئاسایش مایەر و مامۆستا ئەمریکیەکەیان ئازاد کردووە. لە کۆتایدا، کامێرا و تەلەفۆنەکەى مایەر یان گەڕاندۆتەوە بەڵام کارتى مانەوەکەیان هێشتا بۆ نەگەڕاندۆتەوە.\nیەکێکى تر لە خۆپیشاندەرە دەستگیر کراوەکان بە هیومان ڕایتس وۆچى ووت، "لەکاتى دەستگیر کردنمدا لەبەر دەرکى سەرا، هێزەکان بە بۆکز لەسەر و پشتیاندام، وەک خۆپیشاندەرەکانى تر، بەڵام لە ڕووى جەستەییەوە ئازار نەدرام کاتێک لە بەندیخانەدا دەست بەسەربووم. ئەفسەرانى لێکۆڵینەوە بەردەوام و هەر جارە بۆ ماوەى 90 خولەک پرسیاریان لێدەکردین. پرسیاریان دەکرد کێ هانى داوم خۆپیشاندان بکەم. فەرمانیان کرد بە هەموو خۆپیشاندەران کە دەبێت بەڵێن نامەیەک ئیمزا بکەن جارێکى تر بەشدارى هیچ خۆپیشاندانێک نەکەن، پێیان ووتین ئازاد ناکرێین هەتا بەڵێن نامەکە ئیمزا نەکەین. هەندێک ئیمزایان کرد بەڵام هەندێکى ترمان ڕەتمانکردەوە ئیمزاى بکەین. پاش ماوەیەکى زۆر لە مانەوە، پێیان ووتین دەتوانین بەڵێن نامەیەک ئیمزا بکەین کە دەڵێت بەشدارى لە هیچ خۆپیشاندانێکدا ناکەین کە مۆڵەتى حکومى نەبێت. پاشان پێمەش ئیمزامان کرد بەڵام تا کاتژمێر 9ى شەو ئازاد نەکراین."\nترس و تۆقاندن لە بەغداد\nئەندامانى چەند گرووپێکى خۆپیشاندەر بە هیومان ڕایتس وۆچیان ووت کە هەوڵیانداوە لە 25ى شوبات ساڵڕۆژى خۆپیشاندانەکەى ساڵى ڕابردووى "ڕۆژى توڕەیى" لە ساحەی تەحریرى بەغداد خۆپیشاندان ئەنجام بدەن. لەو ڕۆژەى شوباتى ساڵى ڕابردوودا، بە هەزاران خۆپیشاندەر لەو بازنەیە کۆبوونەوە بە مەبەستى خۆپیشاندانێکى بەربڵاوو دژى گەندەڵى و زیاد کردنى مافە سیاسى و مەدەنیەکان لە عێراقدا.\nساڵێک لەمەوبەرو لەکاتى خۆپیشاندانە سەرتاسەریەکەى ووڵاتدا، هێزەکانى ئاسایش لانى کەم 12 خۆپیشاندەریان کووشتوو 100ى تریشیان بریندار کرد. هیومان ڕایتس وۆچ بینى کە چۆن هێزەکانى ئاسایش لە بەغداد کەووتبوونە وێزەى هاوڵاتیانى خۆپیشاندەرو شکاندنى کامێراى ڕۆژنامەنووسان و دەست بەسەرا گرتنى مێمۆرى کامێراکانیان.\nلە 25ى شوباتى ئەمساڵیشدا، دووبارە هێزەکانى ئاسایش بە چەندین شێوازى جیاواز هەوڵى وەستانى خۆپیشاندەرانیاندا لە گەیشتن بە ساحەی تەحریر لە بەغداد. هەندێک لە خۆپیشاندەران بە هیومان ڕایتس وۆچیان ووت، کە هێزەکانى ئاسایش چەندین ڕێگە و دەروازەى ساحەی تەحریریان لە خۆپیشاندەران گرت لەو ڕۆژەدا بە بیانووى تەقینەوەى ئۆتۆمبێلى بۆمبڕێژکراو لە ناوچەکەدا. بەڵام خۆپیشاندەران ووتیان کە خاوەن دووکان و فرۆشیارانى ناوچەکە ووتوویانە کە گوێبیستى هیچ جۆرە تەقینەوەیەک نەبوون. لەگەڵ ئەوەش دەسەڵاتدارانى عێراقى هیچ زانیاریەکى دروستیان بە میدیاکان نەداوە لەوبارەیەوە.\nهەروەها هێزەکانى ئاسایش بەو خۆپیشاندەرانەی کە بەرەو ساحەی تەحریر ڕۆیشتوون ڕگەیاندووە گوایە زانیارى هەواڵگریان هەیە کە چەندین تێرۆریست لە شوێنەکەدان وهەروەها 11 بۆمبى تەوقیتکراویش لە چەند جێگایەکى جیاوازى ساحەکەدا چێنراون. پاشان بە خۆپیشاندەرانیان ووتوە کە ئەوان ناتوانن گرەنتى سەلامەتى ژیانى خۆپیشاندەران بکەن. هیومان ڕایتس وۆچ بینى لە نێوان شوبات و مایزى ساڵى ڕابردوودا هێزەکانى ئاسایش هەمان بیانوویان بەکارهێنا بۆ ڕێگریکردن لە ڕۆژنامەنووسان و خۆپیشاندەران لە چوونە ناوەوەیان بۆ ساحەی تەحریر.\nهەندێک لەو خۆپیشاندەران کە گەیشتبوونە ساحەکە ووتیان لە ترسى پروپاگەندەکانى هێزەکانى ئاسایش نەیانوێراوە بچنە ناو ساحەی تەحریرەوە. بەپێى گووتەى چاودێران، ژمارەى هێزەکانى ئاسایش، کە هەموویان چەکیان پێبووەو بەشێوەى گرووپ گرووپ لەسەر شەقامەکان بوون لە نێوان 600 تا 1000 کەسدا بووە.\nلەو بەیانیەدا و لە کاتێکدا خۆپیشاندەران ڕووبەڕوى چەندین بازگەى کاتى دەبوونەوە لەسەر شەقام و دەروازەکانى ساحەی تەحریر، هێزەکانى ئاسایشى بازگەکان بە خۆپیشاندەرانیان دەووت لیستێک لە ناوى خۆپیشاندەرانیان لەلایە کە فەرمانى گرتنیان هەیە. هەر خۆپیشاندەرێک کە بە بازگەکاندا تێدەپەڕى دەبوو ناسنامەکەی نیشان بدات تا ناوەکەى بەراوورد بکرێت بە ناوەکانى لیستەکە سەرەنجام ڕێگەى پێبدرێت یان نا بۆ چوونە ناو ساحەی تەحریر. چالاکەوانێکى گەنج، کە نەیوویست ناوى ئاشکرا بکرێت لە ترسى سزاى حکومەت، بە هیومان ڕایتس وۆچى ووت، "سەربازێک بە زەردەخەنەوە بە خۆپیشاندەرانى دەووت، پێدەچێت ناوى تۆمان لابێت لە لیستەکەدا، بۆ نایەیتە پێشەوەو خۆت بە گرتن بدەى؟"\nچالاکەوانێکى تر ووتى، یەکێکى تر لە ئەفسەرەکان بە خۆپیشاندەرانى دەووت، تەنانەت ئەو کەسانەى ناوەکانیان لێکچوون لە ناوەکانى ناو لیستەکە هەر دەستگیر دەکرێن. چالاکەوانەکە ووتى، "کاتێک ئەفسەرەکە ئەمەى ووت، لە دڵى خۆمدا ووتم گرنگ نیە چ ناوێکم هەیە هەر دەستگیرم دەکەن بۆیە شوێنەکەم بەجێهێشت."\nخۆپیشاندەرێکى تر، کە لەترسى پۆلیسەکان هەوڵى نەدابوو بە بازگەکاندا تێپەڕێت، ووتى، "لە دەرەوەى ساحەی تەحریر وەستا بووم و چاودێریم دەکرد. بەهیچ شێوەیەک ڕێگەیان بە کەس نەدەدا وێنە بگرێت. ژمارەیەکى زۆر لە سەربازانى سوپا لە شوێنەکەدا بڵاوبووبونەوە بە جۆرێک هەر نیو مەترێک سەربازێکى لێبوو بە دارەکەى دەستیەوە."\nڕۆژنامەنووسان بە هیومان ڕایتس وۆچیان ووت، هێزەکانى ئاسایش ڕێگریان لێکردوون لە ڕووماڵ کردنى خۆپیشاندانەکان ئەوەش بە ڕێگەپێنەدانیان لە چوونە ناو ساحەی تەحریرەوە بە هەموو ئامێرێکى وەک کامێرا، تۆمارى دەنگى، مۆبایل و تەنانەت قەڵەمیش. ئاژانسێکى هەواڵى عێراقى بڵاوى کردەوە کە هێزەکانى ئاسایش بۆ ماوەیەکى کورت چەند ڕۆژنامەنووسێکیان دەست بەسەر کردووە بە بیانووى "شکاندنى یاساکانى خۆپیشاندان و چوونە شوێنە قەدەغە کراوەکان و وروژاندنى خۆپیشاندەران." هیومان ڕایتس وۆچ تێبینى کرد کە هێزەکانى ئاسایش خۆیان هەڵدەقورتاند لە کارى ڕۆژنامەنووساندا لە زیاتر لە 20 خۆپیشاندانى بازنەى تەحریرى ساڵى ڕابردوودا.\nلە دەستوورى نوێى عێراقدا مافى "ئازادى کۆبوونەوەى جەماوەرى و خۆپیشاندانى هێمنانە " دەستەبەر کراوە. وەک ووڵاتێکى بەشدار لە بەڵێن نامەى نێودەوڵەتى دەستەبەر کردنى مافە مەدەنى و سیاسیەکان، پێویستە لەسەر حوکومەتى عێراق پارێزگارى لە مافى ژیان و سەلامەتى هاوڵاتیانى بکات هەروەها پارێزگارى لە مافەکانى ئازادى ڕادەربڕین و دەزگا و کۆبوونەوەى هێمنانەکانیش بکات. لە مانگى مایزى ساڵى ڕابردوودا، ئەنجومەنى وەزیرانى عێراق پرۆژە نووسراوێکى پەسەند کرد بە ناوى "یاساى ئازادى ڕادەربڕین، کۆبوونەوەى جەماوەرى و خۆپیشاندانى هێمنانە" پڕۆژە نوسراوەکە دەستەڵات دەدات بە بەرپرسانى ووڵات لە سنوردار کردنى ئازادى کۆبوونەوەى جەماوەرى، بە بیانووى پارێزگارى کردن لە" بەرژەوەندى گشتى" و بەرژەوەندى "پاراستنى دۆخى ئاسایشى ووڵات یان بەها گشتتیەکان." یاساکە بە شێوەیەکى ڕوون هەموو پێوەر و لایەنەکان دیارى ناکات. چاوەڕێ دەکرێت پرۆژە نووسراوەکە لەلایەن پەرلەمانى عێراقەوە دەنگى لەسەر بدرێت.


مامۆستا فەتحوڵڵا گولەن چاوپێکەوتنێکی لەگەڵ تەلەڤیزیۆنێکی میسردا ئەنجامدا – بزاڤی خزمەت\nمامۆستا فەتحوڵڵا گولەن چاوپێکەوتنێکی لەگەڵ تەلەڤیزیۆنێکی میسردا ئەنجامدا\n84 کەمتر لە خولەکێک\nدامەزراوەی میدیایی TEN TV ی میسری کە لەسەر ئاستی نێودەوڵەتی پەخش دەکات، چاوپێکەوتنێکی لەگەڵ مامۆستا فەتحوڵا گولەن (خواجە ئەفەندی) ئەنجامدا. چاوپێکەوتنەکە لە لایەن دکتۆر نەشەت ئەدیحییەوە ئەنجامدرا. دکتۆر نەشەت سەردانی شوێنی مانەوەی مامۆستا فەتحوڵا گولەنی کرد لە ویلایەتی پەنسیلڤانیا لە ئەمریکا و بە تەواوی شوێنی مانەوەکەی مامۆستای بۆ خەڵکی گواستەوە.\nدکتۆر نەشەت لە قسەکانی مامۆستا فەتحوڵا گولەنی بە “ئوستاذ” و “عەللامە” ناو دەبرد و تەواوی وردەکارییەکانی ئەو ژوورەی بۆ بینەران خستەڕوو کە مامۆستا تێیدا دەمێنێتەوە، و لەو بارەیەوە وتی: “ژیانە سادە و خاکڕەساییەکەی ئەو مرۆڤەی ئێردۆغان بە تیرۆر و کودەتا تۆمەتباری دەکات، گەورەترین وەڵامە بۆ ئەو. لێرەدا چەک نییە، گرووپی تیرۆریستی نییە، لێرەدا کتێب هەیە، مەعنەوییات هەیە، خاکڕەسایی هەیە”.\nمامۆستا فەتحوڵا گولەن لە چاوپێکەوتنەکەدا ئەو ستەم و چەوساندنەوانەی خستەڕوو کە بەرامبەر بزاڤی خزمەت ئەنجام دەدرێت.\nچاوپێکەوتنەکە لە ناو جیهانی عەرەبیدا دەنگی دایەوە و چاوپێکەوتنەکە لە لایەن ملیۆنان کەسەوە تەماشا کرا. یەکێک لە ئەکادیمیست و ڕابەرە دیارەکانی میسر سەبارەت بە چاوپێکەوتنەکە وتی “ئەو بەرنامەیە زۆر کاریگەری لەسەر ئێمە هەبوو. چاوەڕێ دەکرا مرۆڤێکی وا کە ئەو هەموو ستەم و غەدرەی لێکرابێت لێدوان و هەڵوێستێکی زۆر توندتری هەبێت، بەڵام مامۆستا فەتحوڵا گولەن هەست بەو بەرپرسیارێتییە دەکات کە لەسەر شانییەتی و بە ئارامی و لەسەرخۆیی قسە دەکات و کەسێکی خاوەن ویژدانە. مرۆڤی لەو شێوەیە لە جیهانی ئیسلامیدا زۆر کەمە کە ئەو هەڵوێستە کامڵ و جوانە پێشکەش بکات.”\n103 جار بینراوە 1 جار ئەمرۆ بینراوە\nدەرهێنەرێکی نەرویجی فیلمێکی دۆکیۆمێنتاری دەربارەی ١٥ی تەموز ئامادە دەکات


ئەمڕۆ دووشەممە بانکی ناوەندیی عێراق زیاتر لە 174 ملیۆن دۆلاری لە مەزادی دراوەکاندا فرۆشت، بەراورد بە دوێنێ زیاتر لە 20م لیۆن دۆلار زیاتری خستووەتە بازارەوە، ئەوەش کاریگەری دەبێت لەسەر دابەزینی نرخەکەى بەرامبەر بە دیناری عێراقی.\nبەپێی داتاکانی بانکی ناوەندیی عێراق، ئەمڕۆ دووشەممە (12ی نیسانی 2021) بانکەکە بڕی 174 ملیۆن و 268 هەزار دۆلاری لە مەزادی دراوەکاندا فرۆشتووە کە بەراورد بە دوێنێ بڕی فرۆشتنەکەی زیادی کردووە بەزیاتر لە 20 ملیۆن دۆلار.\nئاماژە بەوەشکراوە، "بانکی ناوەندی بە نرخی بنەڕەتی دۆلاری فرۆشتووە کە پێشتر لە بودجەدا دیاری کراوە، ئەویش 1460 دینارە بۆ هەر دۆلارێک".\nدوێنێ یەکشەممە بانکی ناوەندی بڕی 156 ملیۆن و 683 هەزار دۆلاری لە مەزادی دراوەکاندا فرۆشتووە.\nئەوەش ڕوونکراوەتەوە، " لەکۆی ئەو دۆلارانەی کە لەماوەی دوو ڕۆژی ڕابردوودا فرۆشراون 193 ملیۆن و 478 هەزار دۆلار بۆ بەرزکردنەوەی هاوسەنگییەکانی دەرەوەی وڵات بە شێوەی حەواڵەکردن خەرجکراوە و 19 ملیۆن و 210 هەزار دۆلاری بە نەختینەیی ماوەتەوە".\nلە چەند ڕۆژی ڕابردوودا بەهۆی کەمی خستنەڕووی دۆلار لەلایەن بانکەکەوە، نرخی دۆلار بەرامبەر دینار بەرزبوونەوەى بەرچاوی بەخۆیەوە بینی، بەڵام بەڕای چاودێریانی ئابوری، ئەم هەنگاوەی بانکی ناوەندی، کاریگەری دەبێت لەسەر کەمکردنەوەى نرخەکەی.


نزیكه‌ی 100 كه‌س له عێراق ده‌كوژین و یان ته‌رمه‌كانیان ده‌دۆزرێته‌وه\nدووشه‌ممه ڕۆژێـكی دیكه‌ی خوێناوی عێراق بوو، به‌هۆی زنجیره‌یه‌ك هێرش و كاری كوشـتنكاری نزیكه‌ی 100 كه‌س گیانیان له ده‌ست دا.\nكاربه‌ده‌سـتانی عێراقی ده‌ڵێن ته‌رمی 75 كه‌س له وڵاته‌كه‌دا دۆزراوه‌ته‌وه، كه هه‌ر 60 یان له ناوچه جیاجیاكانی به‌غدا بووه. لاشه‌كان شوێنی ئه‌شـكه‌نجه‌دانیان پـێوه دیار بووه.\nپـێشـتر هه‌ر ڕۆژی دووشه‌ممه، پـۆلیسی عێراقی ڕایگه‌یاند كه ته‌رمی 14 كه‌سـیان له نزیـك دوجێل له باكوری به‌غدا دۆزیوه‌ته‌وه، وه پـێده‌چێت عه‌ره‌بی سـوونه بن.\nهه‌روه‌ها دوو كاربه‌ده‌ستی شیعه‌ش له مردن ڕزگاریان بوو پاش ئه‌وه‌ی ڕۆژی دووشه‌ممه له ده‌وروبه‌ری به‌غدا هه‌وڵی كوشـتنیان درا. جێـگری وه‌زیری ته‌ندروسـتی حه‌كیم ئه‌لزاملی به په‌یامنێرانی گوت دوو له پاسه‌وانه‌كانی گیانیان له ده‌ستدا كاتێـك كاروانی ئۆتۆمبیله‌كانی له ناوه‌ندی به‌غدا له گه‌ڕه‌كی فه‌زڵ كه‌وته پۆسه‌یه‌كه‌وه.\nله باشوری شـاری به‌غداش بۆمبێـكی لاڕێ به كاروانی ئۆتۆمبیله‌كانی وه‌زیری ده‌وڵه‌ت محه‌مه‌د ئه‌لعرێبی ته‌قیوه‌ته‌وه، وه هیچ زیانی گیانی لـێ نه‌كه‌وتۆته‌وه.\nكارمه‌ندێـكی ته‌له‌فزیۆنێـكی عێراقیش ڕۆژی دووشه‌ممه له به‌غدا ته‌قه‌ی لێـكراوه و له ئاكامدا گیانی له ده‌ستداوه. وه‌لید حه‌سه‌ن بابه‌تی كۆمیدی پێشكه‌ش ده‌كرد تاوه‌كو كه‌مێـك ئاسوده‌یی بدات به دڵی ئه‌و خه‌ڵكه‌ی كه له ڕووداوه توندوتیژیـیه‌كانی عێراق بێزار بوون.\nهاوكات له‌شـكری ئه‌مریكی ڕایگه‌یاند هێزه‌كانی هاوپه‌یمانان ڕۆژی دووشه‌ممه هه‌ڵمه‌تیان كردۆته سه‌ر بنكه‌كانی میلیتانه شیعه‌كان له گه‌ڕه‌كی سه‌در به‌مه‌به‌ستی گه‌ڕان به دوای شانه‌یه‌كی چه‌كدار كه‌وا باوه‌ڕ ده‌كرێت ده‌سـتیان هه‌بێت له ڕفاندن و كوشـتنی سه‌رباز و هاوڵاتی سڤیلی عێراقی.\nهه‌روه‌ها له‌شـكری ئه‌مریكیش ڕایگه‌یاند ڕۆژی یه‌كشه‌ممه سه‌ربازێـكی مارینز له شه‌ڕ و پـێـكدادانه‌كانی پارێزگای ئه‌نبار كوژراوه.\nله به‌ره‌ی سـیاسـیشه‌وه، كار‌به‌ده‌سـتانی عێراقی ده‌ڵـێن سه‌رۆك جه‌لال تاڵه‌بانی ڕۆژی شه‌ممه سه‌ردانی تاران ده‌كات به‌مه‌به‌ستی وتووێـژكردن له‌گه‌ڵ سه‌رۆكی ئێرانی مه‌حمود ئه‌حمه‌دی نه‌ژاد. پـێشـبینی ده‌كرێت وتووێژه‌كانیان سه‌نگ بخاته سه‌ر ڕه‌وشی ئاسایش له عێراق.\nله لایه‌كی دیكه‌وه هه‌ر ڕۆژی دووشه‌ممه له به‌غدا وه‌زیری ده‌ره‌وه‌ی سوریا وه‌لید ئه‌لموعه‌لم گوتی ئاشتی و ئاسایشی عێراق له به‌رژه‌وه‌ندی وڵاته‌كه‌یه‌تی.\nشـایانی ئاماژه پـێـكردنه ئه‌مه یه‌كه‌مین جاره له‌وه‌تای كه‌وتنی ڕژێمه‌كه‌ی سه‌دام حسێن له سـاڵی 2003 دا گه‌وره كاربه‌ده‌سـتێـكی سوری سه‌ردانی عێراق بكات.


له‌شکری ئه‌مه‌ریکی ده‌ستگیرکردنی سێ گومانلێکراوی تیرۆریستی سه‌ر به ئێران ڕاده‌گه‌یه‌نێت\nی مانگی حه‌وت ٣١, ٢٠٠٧\nله‌شکری ئه‌مه‌ریکی له عێراق ده‌ڵێت هێزه‌کانی هاوپه‌یمان سێ گومانلێکراوی تیرۆریستی سه‌ر به هێزی قودسی ئێرانیان ده‌ستگیرکردووه.\nڕاگه‌یاندنه له‌شکرییه‌که ده‌ڵێت له میانه‌ی هه‌ڵمه‌تێکی هێزی ئه‌مه‌ریکی بۆ سه‌ر حه‌شارگه‌یه‌کی گومانلێکراوان له ناوچه‌ی شوعله له به‌غدا که زۆرینه‌ی دانیشتوانه‌که‌ی عه‌ره‌بی شیعه‌کانه، گومانلێکراوه‌کان ده‌ستگیرکراون. هه‌روه‌ها ده‌ڵێن چوار گومانلێکراوی تر له میانه‌ی هه‌مان هه‌ڵمه‌ته‌دا کوژراون.\nکاربه‌ده‌ستان باوه‌ڕیشیان وایه که‌وا ئه‌و گومانلێکراوانه به‌شێکن له شانه‌یه‌کی قاچاخچی که له ئێرانه‌وه چه‌ک و که‌ره‌سته‌ی ته‌قینه‌وه ده‌هێنن. تاوه‌کو ئێستاش ئاشکرا نی‌یه که‌وا ئه‌و گومانلێکراوانه خه‌ڵکی کوێن.\nپێشتریش، پۆلیسی عێراقی له به‌غدا گوتی له شاری کوت ته‌رمی 31 که‌سیان دۆزیوه‌ته‌وه که باوه‌ڕده‌کرێت قوربانی تیمه‌کانی کوشتن بن.\nهه‌ر له ڕۆژی سێشه‌ممه‌دا، له‌شکری ئه‌مه‌ریکی گوتویه‌تی هه‌لیکۆپته‌رێکی ئه‌پاچی ناچاربوو به شێوه‌یه‌کی کتوپڕ له ڕۆژهه‌ڵاتی به‌غدا بنیشێته‌وه دوای ئه‌وه‌ی له لایه‌ن کۆمه‌ڵێک چه‌کداری نه‌ناسراوه‌وه قه‌ی لێکرا. کاربه‌ده‌ستانی له‌شکری گوتیشیان هه‌ردوو فڕۆکه‌وانه‌که به بێ زیان ڕزگارییان بووه و تاقیکردنه‌وه‌ی پزیشکی ئاساییانه‌یان بۆ کراوه. له‌گه‌ڵ ئه‌وه‌شدا، ڕووداوه‌که هێشتا له ژێر باس و لێکۆڵینه‌وه‌دایه.


باوکێک منداڵەکەی بۆ نەخۆشخانە جێدەھێلێت\n2018-01-15 [07:38 AM]\nزۆرن ئەو چیرۆکانەی رۆژانە لێرەو لەوێ گوێبیستیان دەبین , بەڵام ھەندێکیان زۆر ناخ ھەژێنن وەک ئەوەی باوکێک ئامادەبوو دەست بەرداری منداڵە تازە لەدایکبووەکەی بێت بۆ نەخۆشخانە .\nلە یەکێک لە نەخۆشخانەکانی وڵاتی ئوردن , باوکێک منداڵە تازە لە دایک بووەکەی بۆ نەخۆشخانە جێھێشت , دوای ئەوەی بینی خەرجی لە دایکبوونەوەکەی ئەوەندە زۆرە و لەتوانای نییە بیدات .\nپیاوەکە کاتێک دەچێتە نەخۆشخانەکە و دەپرسێت خەرجی منداڵ بوون چەندە , بەرپرسانی نەخۆشخانە پێی دەڵێن نزیکەی ٢٥٠ دیناری ئوردنیت دەچێت و پیاوەکەش رازی دەبێت و خێزانەکەی دەباتە نەخۆشخانەکە بۆ ئەوەی منداڵەکەی ببێت .\nدوای مانەوەی خێزانەکەی لە نەخۆشخانە منداڵەکەیان دەبێت و کاتێک دەیانەوێت لە نەخۆشخانە دەربچن و دەچێت پارەی نەخۆشخانە بدات , بەرپرسانی نەخۆشخانە پێی رادەگەینن خەرجیەکە (ھەزار دیناری ئوردنییە) واتا (١٤٠٠ دۆلاری ئەمەریکی).\nلەم کاتە پیاوەکە زۆر توڕە دەبێت و دەست ھاوار کردن دەکات بەسەر بەرپرسانی نەخۆشخانە ، دەڵێت من توانام نییە ئەو پارەیە بدەم و ئێمە رێککەوتین لەسەر ٢٥٠ دینار بۆچی ئێستا بووتە چوار ئەوەندە , ئەوانیش دەڵێن خێزانەکەت پێویستی بە نەشتەرگەری ھەبوو و بەشێوەی سروشتی منداڵی نەدەبوو .\nپیاوەکە لەم کاتە بڕیار دەدات منداڵەکە بۆ نەخۆشخانە جێ بھێلێت و لەگەڵ خێزانەکەی نەخۆشخانە جێدەھێلن , ھەرچەندە بەرپرسانی نەخۆشخانەکە دەیانەوێت بگەنە رێککەوتن لەگەڵی و پارەکەی بۆ بکەن بە قیست بەڵام پیاوەکە بە توڕەیی دەڕوات و منداڵەکەش جێدەھێلێت .\nسەرچاوە/ پێگەی سیدتی\nئەم هەواڵە 52834جار خوێندراوەتەوە